open-index/open-wikipedia-markdown huggingface dataset:
ဇော်မင်း (နိုင်ငံရေးသမား)

**ဦးဇော်မင်း** (၁၇ ဇူလိုင် ၁၉၄၉ မွေးဖွား) သည် မြန်မာနိုင်ငံသား နိုင်ငံရေးသမား တစ်ဦးဖြစ်ပြီး အမျိုးသားလွှတ်တော် ကိုယ်စားလှယ်အဖြစ် စစ်ကိုင်းတိုင်းဒေသကြီး မဲဆန္ဒနယ် အမှတ် ၆ ကိုယ်စားပြု၍ တာဝန်ထမ်းဆောင်လျက်ရှိသည်။

## အစောပိုင်းဘဝနှင့် ပညာရေး
ဦးဇော်မင်းကို ၁၉၄၉ ခုနှစ် ဇူလိုင်လ ၁၇ ရက်နေ့တွင် မိုးကုတ်မြို့၌ မွေးဖွားခဲ့သည်။ ရန်ကုန်တက္ကသိုလ်မှ ဥပဒေဘွဲ့ ရရှိခဲ့သည်။ ၁၉၇၉ ခုနှစ်မှ ၁၉၈၉ ခုနှစ်အထိ ကသာမြို့တွင် တရားလွှတ်တော် ရှေ့နေအဖြစ်လည်းကောင်း၊  ၁၉၈၉ ခုနှစ်တွင် ရန်ကုန်မြို့တွင် ကုန်သည်အဖြစ်လည်းကောင်း လုပ်ကိုင်ခဲ့သည်။

## နိုင်ငံရေး
သူသည် အမျိုးသားဒီမိုကရေစီအဖွဲ့ချုပ် ပါတီဝင်တစ်ဦး ဖြစ်သည်။ ၂၀၁၅ ခုနှစ် အထွေထွေ ရွေးကောက်ပွဲတွင် အမျိုးသားလွှတ်တော် ကိုယ်စားလှယ်နေရာကို စစ်ကိုင်းတိုင်းဒေသကြီး မဲဆန္ဒနယ် အမှတ် ၆ မှ ဝင်ရောက်ယှဉ်ပြိုင်ခဲ့ပြီးနောက် အနိုင်ရ ရွေးကောက်ခံခဲ့ရသည်။

## ကိုးကား
ကဏ္ဍ:ရန်ကုန်တက္ကသိုလ် ကျောင်းသားဟောင်းများ
ဌေးငွေ

**ဦးဌေးငွေ** (၁၀ ဩဂုတ် ၁၉၇၀ မွေးဖွား) သည် မြန်မာနိုင်ငံသား နိုင်ငံရေးသမားနှင့် နိုင်ငံရေးအကျဉ်းသားဟောင်းတစ်ဦး ဖြစ်ပြီး၊ အမျိုးသားညီညွတ်ရေးအစိုးရ၊ ပြည်ထဲရေးနှင့် လူဝင်မှုကြီးကြပ်ရေး ဒုတိယဝန်ကြီးအဖြစ် တာဝန်ထမ်းဆောင်လျက်ရှိသည်။ 

သူသည် ဒုတိယအကြိမ် ပြည်သူ့လွှတ်တော်၌  မြောင်မြို့နယ်ကိုယ်စားပြု၍ တာဝန်ထမ်းဆောင်ခဲ့သည်။

## အစောပိုင်းဘဝနှင့် ပညာရေး
ဦးဌေးငွေကို ၁၉၇၀ ခုနှစ် ဩဂုတ်လ ၁၀ ရက်နေ့တွင် မြောင်မြို့နယ်၊ တွင်းကြီးကျေးရွာ၌ မွေးဖွားခဲ့သည်။ သူသည် ရန်ကုန်စီးပွားရေးတက္ကသိုလ်မှ စီးပွားရေးဘွဲ့ ရရှိခဲ့သည်။

## နိုင်ငံရေး
သူသည် အမျိုးသားဒီမိုကရေစီအဖွဲ့ချုပ် ပါတီဝင် တစ်ဦး ဖြစ်သည်။ ၁၉၉၉ ခုနှစ်က မြောင်မြို့နယ်တွင် NLD ဥက္ကဋ္ဌဒိုင်း ဘောလုံးပွဲကျင်းပခြင်းကိစ္စဖြင့် ထောင်ဒဏ် ၇ နှစ် ကျခံခဲ့ရသည်။

၂၀၁၅ ခုနှစ် အထွေထွေ ရွေးကောက်ပွဲတွင် မြောင်မြို့နယ် ကိုယ်စားပြု ဝင်ရောက်ယှဉ်ပြိုင်ခဲ့ရာ ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။

၂၀၂၆ ခုနှစ်၊ မတ်လ (၃၀) ရက်နေ့တွင် ပြည်ထောင်စုလွှတ်တော်ကိုယ်စားပြုကော်မတီက သူ့ကို  အမျိုးသားညီညွတ်ရေးအစိုးရ၏ ပြည်ထဲရေးနှင့် လူဝင်မှုကြီးကြပ်ရေး ဒုတိယဝန်ကြီးအဖြစ် ခန့်အပ်ခဲ့သည်။  

## ကိုးကား
ကဏ္ဍ:မြန်မာ့နိုင်ငံရေး အကျဉ်းသားများ

ကဏ္ဍ:အမျိုးသားညီညွတ်ရေးအစိုးရ ဝန်ကြီးများ
ဇော်ဝင်း (နိုင်ငံရေးသမား)

ဒေါက်တာ**ဇော်ဝင်း** သည် မြန်မာနိုင်ငံသား နိုင်ငံရေးသမားတစ်ဦး ဖြစ်ပြီး စစ်ကိုင်းတိုင်းဒေသကြီး၏ လူမှုရေးဝန်ကြီးအဖြစ်နှင့် စစ်ကိုင်းတိုင်းဒေသကြီး လွှတ်တော် ကိုယ်စားလှယ်အဖြစ် အရာတော်မြို့နယ် မဲဆန္ဒနယ်အမှတ် ၁ ကိုယ်စားပြု ရွေးကောက်ခံရသူ ဖြစ်သည်။

## နိုင်ငံရေး 
၂၀၁၅ ခုနှစ် အထွေထွေ ရွေးကောက်ပွဲတွင် စစ်ကိုင်းတိုင်းဒေသကြီး လွှတ်တော် ကိုယ်စားလှယ်အဖြစ် အရာတော်မြို့နယ် မဲဆန္ဒနယ် အမှတ် ၁ မှ ဝင်ရောက်ယှဉ်ပြိုင်ခဲ့ပြီး မဲအရေအတွက် ၃၂,၇၅၄ မဲဖြင့် ရွေးကောက်ခံခဲ့ရသည်။ သူသည် စစ်ကိုင်းတိုင်းဒေသကြီး အစိုးရအဖွဲ့တွင် လူမှုရေးဝန်ကြီးအဖြစ် တာဝန်ထမ်းဆောင်ခဲ့သည်။

## ကိုးကား
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:စစ်ကိုင်းတိုင်းဒေသကြီးအစိုးရအဖွဲ့ ဝန်ကြီးများ
ဩဂတ်စတတ်ဘာ့ဂ် နှင့် ဖော်လ်ကန်လပ်စ် နန်းတော်၊ ဘရားမြို့

**ဩဂတ်စတတ်ဘာ့ဂ် နှင့် ဖော်လ်ကန်လပ်စ် နန်းတော်** များသည် ၁၉၈၄ ခုနှစ်မှစ၍ ယူနက်စကို၏ ယဉ်ကျေးမှုဆိုင်ရာ ကမ္ဘာ့အမွေအနှစ်နေရာ အဖြစ်စာရင်းဝင်ခဲ့သော ဂျာမနီနိုင်ငံ မြောက်ပိုင်း ရိုင်း-ဝက်စ်ဖေးလယား ရှိ ဘရားမြို့ တွင်ရှိသော သမိုင်းဝင်အဆောက်အဦး အစုအဝေးဖြစ်သည်။ အဆိုပါအဆောက်အဦးများသည် ကျယ်ဝန်းသော ဥယျာဉ်များနှင့် နန်းတော် ဥယျာဉ်၏ သစ်ပင်များနှင့် ချိတ်ဆက် နေကြသည်။ ဩဂတ်စတတ်ဘာ့ဂ် နန်းတော် နှင့် ၎င်း၏ပန်းခြံများသည် ဘရားနန်းတော် ဖျော်ဖြေပွဲများအတွက် နေရာတစ်ခုလည်းဖြစ်သည်။ မက်စ်အန်း ပြတိုက်သည် အနီးအနားတွင် တည်ရှိသည်။ 

ထိုနန်းတော်များအား  ၁၈ ရာစုအစတွင် တည်ဆောက် ခဲ့ကြပြီး ဝစ်တဲဘက်ရှ် မိသားစုဝင်  ကိုလုံး၏ အာ့ခ်ဘစ်ရှော့ ဘာဗေးရီးယားမှ ကလဲမန်း ဩဂတ်စ်မှ တည်ဆောက်ခဲ့ခြင်း ဖြစ်သည်။ ဗိသုကာပညာရှင်များမှာ ယိုဟန်း ကော့နရက် ရှလောင်း နှင့် ဖရန်ဆွာ ဒီ ကျူဗေးလီ တို့ ဖြစ်ကြသည်။ ဩဂတ်စတာဘာ့ဂ် နန်းတော်၏အဓိက အဆောက်အဦးသည် အင်္ဂလိပ် အက္ခရာ ယူ ပုံသဏ္ဍန် အဆောက်အအုံ ဖြစ်ပြီး အဓိက အထပ်သုံးထပ်နှင့် ထပ်ခိုးနှစ်လွှာရှိသည်။ လှပသောလှေကားကို ယိုဟန်း ဘာတာရှာ နျူးမန်း မှဒီဇိုင်းထုတ်ခဲ့သည်။ 

ဥယျာဉ်များအား ဒိုမီနစ် ဂျီရတ်မှ ဒီဇိုင်းထုတ်ခဲ့သည်။ နန်းတော်၏ တောင်ဘက်ရှိ ကျယ်ပြန့်သော ပန်းဥယျာဉ်ကိုလည်း ဒီဇိုင်းထုတ်ခဲ့သော်လည်း ၁၉ ရာစုတွင် ပီတာ ဂျိုးဆက်လန်း မှ ပြန်လည် တည်ဆောက်ခဲ့ပြီး မြင်ကွင်းကျယ် ဥယျာဉ် အဖြစ် ပြောင်းလဲခဲ့သည်။ ထိုနေရာအား ပြန်လည် ထိန်းသိမ်းရန် ကြိုးစားခြင်းသည် ခက်ခဲ့သည်။ အဘယ်ကြောင့်ဆိုသော် ရင်းမြစ် အဖြစ်ရနိုင်သော ပစ္စည်း ရှားပါးသောကြောင့် ဖြစ်သည်။ 

ဖော်ကန်ဟော့စ် အမဲလိုက်အိမ်ကို ဖရန်ဆွာ ဒီ ကျူဗေးလီးမှ ဒီဇိုင်းဆွဲပြီး ၁၇၂၉ မှ ၁၇၄၀ အထိ နင်ဖန်ဘာ့ခ် နန်းတော်ပန်းခြံရှိ အမာလီယန်ဘာ့ခ် အမဲလိုက်အိမ် ပုံစံအတိုင်း တည်ဆောက်ခဲ့သည်။ 

ဒုတိယကမ္ဘာစစ်အပြီး မကြာမီ မှစ၍ ၁၉၉၄ ခုနှစ်တိုင်အောင် ဩဂတ်စတာ့ဘာ့ဂ် အား ဂျာမန် သမ္မတ၏ နိုင်ငံတော် ဧည့်သည်များအတွက် ဧည့်ခံခန်းမအဖြစ် အသုံးပြုခဲ့သည်။ ထိုနေရာမှ ထိုအချိန်က ဖက်ဒရယ် ဂျာမနီသမ္မတနိုင်ငံ ၏မြို့တော် ဖြစ်ခဲ့သော ဘွန်းမြို့မှ မဝေးသောကြောင့် ဖြစ်သည်။ 
ဖိုင်:Schloss Augustusburg, Southern Facade, November 2017 -02.jpg|စခလော့ခ် ဩဂတ်စတတ်ဘာ့ဂ်သည် ပန်းခြံ၏ ရေကန်တွင်ရောင်ပြန်ဟပ်သည်
ဖိုင်:Schloss Augustusburg, Western Facade, November 2017.jpg|စခလော့ခ် ဩဂတ်စတာ့ဘာ့ဂ် ၏အနောက်ဘက်မျက်နှာစာ
ဖိုင်:Schloss Falkenlust, Western Facade, November 2017.jpg|ဖော်လ်ကန်လပ်စ် အမဲလိုက်အိမ်

ကဏ္ဍ:ဂျာမနီနိုင်ငံရှိ ကမ္ဘာ့အမွေအနှစ်နေရာများ
မာလဝီရေကန် အမျိုးသားဥယျာဉ်

**မာလဝီရေကန် အမျိုးသားဥယျာဉ်** သည် အရှေ့တောင် အာဖရိက၊ မာလဝီနိုင်ငံ ရှိ မာလဝီ ရေကန်၏ တောင်ဘက် အစွန်ဆုံးတွင်ရှိသော အမျိုးသားဥယျာဉ်တစ်ခု ဖြစ်သည်။ ၎င်းသည် မာလဝီနိုင်ငံရှိ တစ်ခုတည်းသော အမျိုးသားဥယျာဉ်ဖြစ်ပြီး ငါးနှင့် ရေနေသတ္တဝါများကို ကာကွယ်ရန် ရည်ရွယ်သည်။ ယင်းသည် ၎င်း၏ အဓိကရည်ရွယ်ချက် ဖြစ်သော်လည်း မာလာဝီရေကန် အမျိုးသားဥယျာဉ်တွင် မာလဝီရေကန်ရှိအသင့်အတင့်မျှ ရှိသော မြေများ ပါဝင်ပြီး အမော်တစ်ခု၊ ကမ်းခြေဦး နှင့် ကျောက်တုံးထူထပ်သော ကျွန်းငယ်များ တို့ ဖြစ်ကြသည်။ 

၁၉၈၄ ခုနှစ်တွင် မာလဝီ အမျိုးသားဥယျာဉ်အား ယူနက်စကို ကမ္ဘာ့အမွေအနှစ်နေရာ အဖြစ် သတ်မှတ်ခဲ့ပြီး "ဇီဝမျိုးကွဲများ ထိန်းသိမ်းစောင့်ရှောက်ခြင်း အတွက် တကမ္ဘာလုံးနှင့် သက်ဆိုင်သော အရေးပါမှု ရှိပြီး အထူးသဖြင့် ၎င်း၏ ငါးအမျိုးကွဲများကြောင့် ဖြစ်သည်။" ဟု ဆိုသည်။ ငါးအမျိုးကွဲများ ရှိခြင်းမှာ မှတ်သားလောက်ဖွယ် ရှိပြီး ဘူနာဟု ဒေသတွင်း သိကြသော ဆစ်လစ်ရှ်ငါးသည် ဆင့်ကဲပြောင်းလဲမှု အတွက် အလွန်ထူးခြားသော ဥပမာ တစ်ခုပင် ဖြစ်သည်။  

ပန်းခြံ၏ အခြားထူးခြားသော အချက်အလက်များမှာ ၎င်း၏ ကျောက်တောင် ထူထပ်သော မြင်ကွင်းကျယ်မှာ ရေကန်၏ ကြည်လင်သော ရေပေါ်တွင် ထင်ဟပ်နေပြီး အလွန် ထူးခြားသော သဘာဝ အလှ အဖြစ် တည်ရှိနေသောကြောင့် ဖြစ်သည်။  

ကဏ္ဍ:မာလဝီနိုင်ငံရှိ ကမ္ဘာ့အမွေအနှစ်နေရာများ
ဇယ်ခေါင်

**ဦးဇယ်ခေါင်** (၇ စက်တင်ဘာ ၁၉၈၁ မွေးဖွား) သည် မြန်မာနိုင်ငံသား လော်ဝေါ်လူမျိုး နိုင်ငံရေးသမားတစ်ဦး ဖြစ်ပြီး အမျိုးသားလွှတ်တော် ကိုယ်စားလှယ်အဖြစ် ကချင်ပြည်နယ် မဲဆန္ဒနယ် အမှတ် ၃ ကိုယ်စားပြု တာဝန်ထမ်းဆောင်လျက်ရှိသည်။

## အစောပိုင်းဘဝနှင့် ပညာရေး
ဦးဇယ်ခေါင်ကို ၁၉၈၁ ခုနှစ် စက်တင်ဘာလ ၇ ရက်နေ့တွင် ဝိုင်းမော်မြို့နယ်၊ နမ့်ဝါကျေးရွာတွင် မွေးဖွားခဲ့သည်။ မြစ်ကြီးနားတက္ကသိုလ်မှ သိပ္ပံဘွဲ့ (ရုက္ခဗေဒ) ဘွဲ့ကို ရရှိခဲ့သည်။ ၂၀၁၂ ခုနှစ်တွင် အမျိုးသားဒီမိုကရေစီအဖွဲ့ချုပ် ပါတီဝင် ဖြစ်လာခဲ့ပြီး ၂၀၁၂ ခုနှစ်မှ ၂၀၁၅ ခုနှစ်အထိ ပါတီစည်းရုံးရေး တာဝန်ထမ်းဆောင်ခဲ့သည်။

## ကိုးကား
ထင်း

**ထင်း**သည် လောင်စာအဖြစ် အသုံးပြုစုစောင်းထားသည့် သစ်ထွက်ပစ္စည်းဖြစ်သည်။ အကိုင်းနှင့်အတုံးများကို ထင်းအဖြစ် အသုံးပြုကြသည်။ ထင်းများတွင် အစိုနှင့် အခြောက်နှစ်မျိုးရှိသည်။ ၎င်းကို အမာနှင့် အပျော့ဟူ၍ ပုံမှန်အားဖြင့် နှစ်မျိုးနှစ်စားခွဲခြားထားသည်။

ထင်းသည် ပြန်လည်ကာ အသုံးပြုနိုင်သည့် ပစ္စည်းဖြစ်သည်။ သို့သော်လည်း လောင်စာအတွက် လိုအပ်ချက်သည် မြင့်မားလာသည့်အတွက်ကြောင့် ထင်းကို ပြန်လည်ကာ အသုံးပြုနိုင်ရန် စီစဉ်လာကြသည်။ သစ်ထုတ်လုပ်ငန်းတိုးတက်လာမှုနှင့် ကိရိယာပစ္စည်းများ အဆင့်မြင့်လာမှုသည် ဒေသ၏ သစ်သားထုတ်လုပ်မှုကို တိုးတက်လာစေသည်။

## ထင်းထုတ်လုပ်ခြင်း
ထင်းများကို ထုပ်လုပ်ခြင်းနှင့် စုဆောင်းခြင်းသည် ဒေသနှင့် ယဉ်ကျေးမှုကိုမူတည်ကာ ပုံစံ ကွဲပြားမှု ရှိသည်။ အချို့နေရာများတွင် ထင်းထုတ်လုပ်ရန်အတွက် နေရာများကို တိတိကျကျ သတ်မှတ်ထားကြသည်။ အခြားသော နေရာတို့တွင် စိုက်ပျိုးမြေအဖြစ် ပြုလုပ်ရန်အတွက် ထိုမြေတွင် ရှိနေသည့် သစ်ပင်များကို ထင်းအဖြစ် ထုတ်လုပ်သည်လည်း ရှိသည်။ ထင်းထုတ်လုပ်ရာတွင် အုပ်စုလိုက်သော်လည်းကောင်း၊ မိသားစုအလိုက်သော်လည်းကောင်း၊ အခြားသော အမျိုးမျိုးသော ပုံစံများဖြင့် ထုတ်လုပ်ကြသည်။ ထင်းထုတ်လုပ်ရာတွင် အသုံးပြုသည့် ပစ္စည်းနှင့် နည်းလမ်းများမှာမူ ကွဲပြားကြသည်။

### ဩစတြေးလျ
ဩစတြေးလျနိုင်ငံတွင် များသောအားဖြင့် များပြားစွာ ပေါက်ရောက်ရှင်သန်နေကြသည့် ထင်ရူးပင်များကို ထင်းအဖြစ် ထုတ်လုပ်ကြသည်။ ခြောက်သွေ့ကာ အောက်သို့ ပြုတ်ကျနေသည် ကိုင်းများကို ခြများသည် စားလိုက်ကြပြီး ဆွေးမြေ့ပျက်စီးသွားကြသည်။

## ပြင်ဆင်ခြင်း
ကမ္ဘာ့နေရာအများစုတွင် ထင်းကို ခုတ်လှဲပြီးနောက် သယ်ယူရန်အတွက် ပြင်ဆင်ကြသည်။ ထို့နောက်တွင် လောင်စာအဖြစ်အသုံးပြုနိုင်ရန် ပြင်ဆင်မှုများ ပြုလုပ်မည့် နေရာသို့ ရွှေ့ပြောင်းကြရသည်။ ထင်းမှ မီးသွေးပြုလုပ်ခြင်းကိုမူ ထင်းခုတ်လှဲသည့် နေရာတွင်ပင် ပြုလုပ်နိုင်သည်။ 

များသောအားဖြင့် ယနေ့ခေတ်ထင်းထုတ်လုပ်ရာတွင် ထင်းခွဲခြင်းကို ပြုလုပ်ကြသည်။ ထိုသို့ ပြုလုပ်ခြင်းဖြင့် မြန်မြန်ဆန်ဆန် ခြောက်သွေ့စေနိုင်သည်။ ယနေ့ခတ်တွင် ခွဲသည့်စက်များကို အသုံးပြုလာကြသည်။

## သိမ်းဆည်းခြင်း
ထင်းများကို သိမ်းဆည်းရာတွင် နည်းလမ်းအမျိုးမျိုးရှိသည်။ ပုံမှန်စုပုံထားခြင်းနှင့် သတ်မှတ်ထားသည့် ပုံစံဖြင့် စုပုံထားခြင်း ဖြစ်သည်။ ထင်းများကို သိမ်းဆည်းခြင်းသည် ထင်းများကို ရေစိုစွတ်မှုမှ ကာကွယ်ရန်နှင့် အခြောက်ခံမှုကို ဆက်လက်ထိန်းသိမ်းထားရှိရန် ဖြစ်သည်။

## အတိုင်းအတာ
ထင်းကို ထင်းပုံ၏ ထုထည်ကို ကြည့်ကာ တိုင်းတာကြသည်။ အသုံးပြုကြသည့် ယူနစ်မှာလည်း ကမ္ဘာတစ်ဝန်း အမျိုးမျိုး အပြောင်းအလဲရှိနိုင်သည်။ ထင်းကို တိုင်းတာရာတွင် ခန့်မှန်းခြေဖြင့် စဉ်းစားကာ တိုင်းတာကြသည်။

## ရုပ်ပုံများ

File:Mozambique - firewood collector.jpg|Firewood collector in Mozambique
File:Wedge-1.jpg|A wood splitting wedge
File:Puuriidad Kuremäe kloostris.jpg|Firewood stacks at Pühtitsa Convent in Estonia are about 6 meters high.
File:FirewoodFrancheComte.jpg|Stacked with crib end, in eastern France, covered by terracotta tiles.
File:stackingwood.jpg|Stacking firewood in a shed
File:Seoul Firewood Carrier, 1945.jpg|Firewood carrier, Seoul, Korea 1945
File:Buying fuelwood.jpeg|Firewood on the way to market
File:Selling fuelwood.jpeg|Firewood at a local market ready for sale

## ကိုးကား
ကဏ္ဍ:လောင်စာများ
အဘိုရီဂျင်း ဩစတြေးလျ လူမျိုးများ

thumb| မြောက်ပိုင်းနယ်မြေ ပိုင်နက် ဟာမန်းဘာ့ခ်ရှိ ရှေးဦးနေ လူများနေထိုင်ရာ အိမ်များ ၊ ၁၉၂၃ခုနှစ် ၊ ပုံ - ဟားဘတ်ဘေ့စ်ဒေါင်း
**အဘိုရီးဂျင်းဩစတြေးလျ** လူမျိုးများ မှာ ဩစတြေးလျပြည်မနှင့် ၎င်း၏ကျွန်းများ ဖြစ်ကြသည့် တက်စမေးနီးယား၊ ဖရေစာကျွန်း၊ ဟင်ချင်ဘရွတ်ခ်ကျွန်း၊ တီဝီကျွန်း နှင့် ဂရုတီ အိုင်လန်ကျွန်း တို့တွင်နေထိုင်သော  ဌာနေတိုင်းရင်းသားများ ဖြစ်ကြသည်။ သို့သော်လည်း တောရက်စ် ရေလက်ကြားကျွန်းများ မပါဝင်ပေ။ 

အဘိုရီးဂျင်းဩစတြေးလျတွင် လွန်ခဲ့သော နှစ်ပေါင်း ၅၀,၀၀၀ ကျော်က ဩစတြေးလျနိုင်ငံ တဝှမ်းလုံးတွင်း ထွန်းကားလာခဲ့ကြသော ကွဲပြားသောလူမျိုးများ ပါဝင်သည်။ ဤလူမျိုးများ၏ မျိုးရိုးဗီဇဆိုင်ရာ သမိုင်းကြောင်း သည် ရှုပ်ထွေးသော်လည်း ကျယ်ပြန့်စွာ မျှဝေထားသည်။ သို့သော်လည်း လွန်ခဲ့သော နှစ်ပေါင်းနှစ်ရာ အတွင်းမှသာ ၎င်းတို့ဘာသာ အုပ်စုတစ်ခုအဖြစ် ခွဲခြားသတ်မှတ်ခဲ့ကြသည်။ "အဘိုရီဂျင်း"ဟူသော ဝေါဟာရအား အဓိပ္ပာယ်ဖွင့်ဆိုမှု သည် အချိန်နှင့်နေရာ တစ်လျှောက် ပြောင်းလဲနေသည်။ မိသားစု အစဉ်အဆက်များ၊ မိမိကိုယ်ကို ခွဲခြားသတ်မှတ်ခြင်းနှင့် ရပ်ရွာလူထု၏ လက်ခံမှုတို့၏ အရေးပါမှုသည် ကွဲပြားခြားမှု ရှိသည်။ 

ဌာနေဩစတြေးလျ တိုင်းရင်းသားများ ဆိုသောဝေါဟာရသည် အဘိုရီဂျင်း ဩစတြေးလျ များအပြင် တောရက်စ် ရေလက်ကြား ကျွန်းသား များကို ရည်ညွှန်းသည်။ အုပ်စုနှစ်ခုစလုံးသည် ကိုင်တွယ်ဖြေရှင်းသည့် ခေါင်းစဉ်တွင် ပါဝင်ခြင်း သို့မဟုတ် ဌာနေတိုင်းရင်းသားများအဖြစ် မိမိကိုယ်ကိုသတ်မှတ်ခြင်း စသည့် အချိန်များတွင်သာ ထိုအသုံးအနှုန်းကို အသုံးပြုသင့်သည်။ (တောရက်စ် ရေလက်ကြား ကျွန်းသားများသည် အဘိုရီဂျင်းအချို့နှင့် ယဉ်ကျေးမှုအပြန်အလှန် ဖလှယ်မှုများ ရှိသော်လည်း လူမျိုးအားဖြင့် လည်းကောင်း ယဉ်ကျေးမှု အားဖြင့်လည်းကောင်း ကွဲပြားခြားနားမှုရှိသည်။ တောရက်စ် ရေလက်ကြား ကျွန်းများသည်အများအားဖြင့် ကွင်းစလန် ပြည်နယ် ၏အစိတ်အပိုင်းတစ်ခုဖြစ်သော်လည်း သီးခြားအစိုးရအဆင့်အတန်း ရှိသည်။ ) 

ယခင်က အဘိုရီဂျင်း ဩစတြေးလျတို့သည် ကမ်းလွန်ရေတိမ် ပိုင်း၏ ကြီးမားသော နေရာများတွင် နေထိုင်ခဲ့ကြပြီး လွန်ခဲ့သောနှစ်ပေါင်း ၁၁,၇၀၀ ခန့်က ဟိုလိုဆင်း ရေခဲခေတ်ကြား ကာလ အစတွင် မြေများရေလွှမ်းမိုးမှုကြောင့် ကမ်းလွန်ကျွန်းငယ်များနှင့် တက်စမေးနီးယား ကျွန်းများပေါ်တွင် သီးခြားစီ နေထိုင်ခဲ့ကြသည်။ အဘိုရီးဂျင်းအုပ်စုများ၏ မျိုးရိုးဗီဇဖွဲ့စည်းမှုနှင့် ပတ်သက်သော လေ့လာမှုများမှာ ဆက်လက် လုပ်ဆောင် နေသေးသော်လည်း သက်သေအထောက်အထားများအရ သူတို့သည် ရှေးခေတ်အာရှမှ မျိုးရိုးဗီဇအမွေဆက်ခံထားသော်လည်း ခေတ်သစ်လူမျိုးများ၏ မျိုးရိုးဗီဇ မပါရှိသည်ကိုလည်းကောင်း၊ ပါပူဝါ လူမျိုးများနှင့်တူညီမှုအချို့ရှိသော်လည်း အရှေ့တောင်အာရှမှ အချိန်ကြာမြင့်စွာ ဝေးကွာနေသည်ဟု သက်သေပြနိုင်ခဲ့သည်။ ဥရောပသားတို့၏ ကျယ်ပြန့်စွာ အခြေချနေထိုင်မှု မတိုင်မီတွင် အဘိုရီဂျင်း ဘာသာစကား ၂၅၀ ကျော် ရှိခဲ့သည်။ 

၂၀၁၆ ဩစတြေးလျ သန်းခေါင်စာရင်း တွင် ဌာနေ ဩစတြေးလျလူမျိုး ၃.၃% ပါဝင်ပြီး ၉၁% မှာ အဘိုရီဂျင်းများ အဖြစ် သတ်မှတ်ထားပြီး၊ ၅% မှာ တောရက်စ်ရေလက်ကြား ကျွန်းသား အဖြစ် သတ်မှာကာ ၄% မှာ နှစ်မျိုး စလုံးတွင် အပါအဝင် ဖြစ်သည်။ သူတို့သည် ဩစတြေးလျ ရှိ လူများတို့ နေရပ်စွန့် နေထိုင်ခြင်းတွင်လည်း ပါဝင်ကြပြီး ကမ္ဘာအနှံ့တွင် နေထိုင်ကြသည် ။ 

အဘိုရီဂျင်း လူအများစုသည် အင်္ဂလိပ်စကား ပြောကြသည်။ အဘိုရီဂျင်း စကားစုများနှင့် စကားလုံးများကို  ဩစတြေးလျ အဘိုရီဂျင်း အင်္ဂလိပ်တွင် ထည့်သွင်းထားသည်။ (ထို့အတွက် အဘို ရီးဂျင်းဘာသာစကား များ၏အသံထွက် နှင့် သဒ္ဒါဖွဲ့စည်းပုံ တွင်သိသာထင်ရှားသောလွှမ်းမိုးမှုရှိသည်) ။ 

အဘိုရီဂျင်း ဩစတြေးလျလူမျိုးများနှင့် တောရက်စ်ရေလက်ကြားကျွန်းသားများသည် ဩစတြေးလျ နိုင်ငံသားများနှင့် နှိုင်းယှဉ်လျှင် ကျန်းမာရေး နှင့် စီးပွားရေး ချို့တဲ့မှု များစွာရှိသည်။

## ကိုးကား
ဇင်နီနီဝင်း

**ဒေါ်ဇင်နီနီဝင်း** (၁၁ ဖေဖော်ဝါရီ ၁၉၈၉ မွေးဖွား) သည် မြန်မာနိုင်ငံသား နိုင်ငံရေးသမားတစ်ဦးဖြစ်ပြီး မကွေးတိုင်းဒေသကြီး လွှတ်တော် ကိုယ်စားလှယ်အဖြစ် ပခုက္ကူမြို့နယ် မဲဆန္ဒနယ် အမှတ် ၂ ကိုယ်စားပြု တာဝန်ထမ်းဆောင်လျက်ရှိသည်။ လွှတ်တော်ကိုယ်စားလှယ်အဖြစ် ရွေးကောက်ခံရချိန်တွင် သူမ၏အသက်မှာ ၂၆ နှစ် ဖြစ်သဖြင့် အသက်အငယ်ဆုံး ကိုယ်စားလှယ် ဖြစ်လာခဲ့သည်။

## အစောပိုင်းဘဝနှင့် ပညာရေး
ဒေါ်ဇင်နီနီဝင်းကို ၁၉၈၉ ခုနှစ် ဖေဖော်ဝါရီလ ၁၁ ရက်နေ့တွင် မကွေးတိုင်းဒေသကြီး ပခုက္ကူမြို့၌ မွေးဖွားခဲ့သည်။ မိဘများမှာ ဦးဇော်ဝင်းနှင့် ဒေါ်ဝင်းဆင့်တို့ ဖြစ်ပြီး မောင်နှမလေးယောက်အနက် တတိယမြောက် ဖြစ်သည်။  နိုင်ငံခြားဘာသာတက္ကသိုလ် (မန္တလေး) တို့မှ ဝိဇ္ဇာဘွဲ့ (တရုတ်ဘာသာစကား) ရရှိခဲ့သည်။

၂၀၁၅ ခုနှစ် အထွေထွေ ရွေးကောက်ပွဲတွင် မကွေးတိုင်းဒေသကြီး လွှတ်တော် ကိုယ်စားလှယ်နေရာကို ပခုက္ကူမြို့နယ် မဲဆန္ဒနယ် အမှတ် ၂ မှ ဝင်ရောက်ယှဉ်ပြိုင်ခဲ့ပြီး မဲအရေအတွက် ၅၉,၄၄၄ ဖြင့် အနိုင်ရ ရွေးကောက်ခံခဲ့ရသည်။

## ကိုးကား
သီရိရတနာ

**ဒေါ်သီရိရတနာ** ( ၁၂ စက်တင်ဘာ ၁၉၇၉ မွေးဖွား) သည် မြန်မာနိုင်ငံသား နိုင်ငံရေးသမား တစ်ဦးဖြစ်ပြီး လက်ရှိတွင် အမျိုးသားလွှတ်တော် ကိုယ်စားလှယ်အဖြစ် မွန်ပြည်နယ် မဲဆန္ဒနယ်အမှတ် ၁၂ ကိုယ်စားပြု တာဝန်ထမ်းဆောင်လျက်ရှိသည်။ သူမသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။   

## ငယ်ဘဝနှင့်ပညာရေး 
ဒေါ်သီရိရတနာကို မွန်ပြည်နယ်၊ ဘီးလင်း ၌ ၁၉၇၉ ခုနှစ် စက်တင်ဘာလ ၂၁ ရက်နေ့တွင်မွေးဖွားခဲ့သည်။ မော်လမြိုင်တက္ကသိုလ်မှ ဝိဇ္ဇာဘွဲ့ (သမိုင်း) ဖြင့် ဘွဲ့ရရှိခဲ့သည်။  သူမ၏ ယခင်အလုပ်မှာ ကုန်သည်ဖြစ်သည်။ 

## နိုင်ငံရေးသမား 
သူမသည် အမျိုးသားဒီမိုကရေစီအဖွဲ့ချုပ် အဖွဲ့ဝင်ဖြစ်သည်။ ၂၀၁၅ ခုနှစ်အထွေထွေ ရွေးကောက်ပွဲ တွင် အမျိုးသားလွှတ်တော် ကိုယ်စားလှယ်နေရာအတွက် မွန်ပြည်နယ် မဲဆန္ဒနယ် အမှတ် ၁၂ မှ ဝင်ရောက်ယှဉ်ပြိုင်ခဲ့ပြီး ၃၄,၅၂၇ မဲဖြင့် အနိုင်ရ ရွေးကောက်ခံခဲ့ရသည်။  

## ကိုးကား 
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၇၉ မွေးဖွားသူများ
မီးဝတိုက်ပွဲ

**မီးဝတိုက်ပွဲ**သည် ရက္ခိုင့်တပ်တော်နှင့် မြန်မာ့တပ်မတော်ကြား ၂၀၂၀ ခုနှစ် ဖေဖော်ဝါရီလ ၅ ရက်နေ့၊ နံနက် ၁၁ နာရီခန့်မှ စတင်၍ ဖြစ်ပွားခဲ့သော တိုက်ပွဲဖြစ်သည်။ ရခိုင်ပြည်နယ်၊ ကျောက်တော်မြို့နယ် မြောက်ဖက်၊ ကုလားတန်မြစ်၏ အရှေ့ဖက်၊ မီးချောင်းနှင့် ကုလားတန်မြစ်တို့ဆုံရာ မီးချောင်းဝတောင်ဖက်ကမ်းခြေရှိ မြန်မာ့တပ်မတော် အခြေပြုဗျူဟာကုန်းသို့ ရက္ခိုင့်တပ်တော် စစ်သည်တော်များ ထိုးစစ်ဆင်လာသောကြောင့် ဖြစ်ပွားရသော တိုက်ပွဲဖြစ်သည်။ မြန်မာ့တပ်မတော် ဗျူဟာထိုင်ရာ တောင်ကုန်းအနောက်ဖက် ကုလားတန်မြစ် အနောက်ဖက်ခြမ်းတွင် မီးဝ‌ကျေးရွာတည်ရှိသည်။ မီးချောင်းသည် ရခိုင်ပြည်နယ် ကျောက်တော်မြို့နယ်နှင့် ချင်းပြည်နယ် ပလက်ဝမြို့နယ်တို့ကို ခွဲခြားထားသော ပြည်နယ်ခြားမျဉ်းလည်း ဖြစ်သည်။ 

မီးဝတိုက်ပွဲသည် ဗမာပြည်ကွန်မြူနစ်ပါတီ (ဗကပ) နှင့် မြန်မာ့တပ်မတော်တို့ ၁၉၇၀ ခုနှစ်တွင် ဖြစ်ပွားခဲ့သော ကွမ်းလုံတိုက်ပွဲအပြီး နှစ် (၅၀) အကြာ၊ ၂၀၂၀ ခုနှစ်တွင် ထပ်မံဖြစ်ပွားသော ရက်အကြာဆုံး တိုက်ပွဲကြီးတစ်ပွဲဖြစ်သည်။ ၂၀၂၀ ပြည့်နှစ် မတ်လ ၂၀ ထိ မီးဝတိုက်ပွဲမှာ နှစ်ဖက်လုံးမှ အင်အားအလုံးအရင်းဖြင့် ပြင်းပြင်းထန်ထန် တိုက်ခိုက်နေရဆဲဖြစ်သော တိုက်ပွဲတစ်ပွဲဖြစ်သည်။

2023 ခုနှစ် နှစ်ကုန်ပိုင်းတွင် တစ်ကျော့ပြန် ဖြစ်ပွါးသောအာဏာသိမ်း စစ်ကောင်စီ(မြန်မာ့တပ်မတော်)နှင့် ရက္ခိုင့်တပ်တော်တိုက်ပွဲ များအတွင်း 2024 ခုနှစ် ဇန်နဝါရီလ (13)ရက်နေ့ ညနေ ၆နာရီ အချိန်တွင် ရက္ခိုင့်တပ်တော်မှ မီးဝဗျူဟာကုန်းနှင့် အခြားသော ဗျူဟာ ကုန်းကြီး များကို အပြင်းထန် ချေမှုန်းတိုက်ခိုက် ပြီး ပလက်ဝ ဒေသ တစ်ခု လုံးအား သိမ်းပိုက်သည်။

## ကိုးကား
ဝေဖြိုးအောင်

ဒေါက်တာ**ဝေဖြိုးအောင်** (၁၅ မေ ၁၉၈၅ မွေးဖွား) သည် မြန်မာနိုင်ငံသား နိုင်ငံရေးသမားနှင့် ဆရာဝန်တစ်ဦးဖြစ်ပြီး လက်ရှိတွင် ပြည်သူ့လွှတ်တော် ကိုယ်စားလှယ်အဖြစ် သာကေတမြို့နယ် မဲဆန္ဒနယ် ကိုယ်စားပြု၍ တာဝန်ထမ်းဆောင်လျက်ရှိသည်။ သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။ 

## ငယ်ဘဝနှင့်ပညာရေး 
ဒေါက်တာဝေဖြိုးအောင်ကို ၁၉၈၅ ခုနှစ် မေလ ၁၅ ရက်နေ့တွင် ရန်ကုန်တိုင်း ၊ သာကေတမြို့နယ် တွင် မွေးဖွားခဲ့သည်။ ၂၀၀၇ ခုနှစ်တွင် ရန်ကုန်ဆေးတက္ကသိုလ် (၂) မှ ဆေးပညာဘွဲ့ကို ရရှိခဲ့သည်။ ရန်ကုန်တွင် ဆေးခန်းဖွင့်လှစ်ခဲ့သည်။ 

## နိုင်ငံရေး 
သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။ ၂၀၁၅ ခုနှစ် အထွေထွေ ရွေးကောက်ပွဲတွင် သူသည် သာကေတမြို့နယ် မဲဆန္ဒနယ်မှ ဝင်ရောက်ယှဉ်ပြိုင်ခဲ့ပြီး ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။ 

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၈၅ မွေးဖွားသူများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ကဏ္ဍ:မြန်မာ ဆရာဝန်များ
ဝင်းဇော်

**ဦးဝင်းဇော်** (၁၂ မေ ၁၉၈၂ မွေးဖွား) သည် မြန်မာနိုင်ငံသား နိုင်ငံရေးသမားနှင့် ပန်းချီဆရာ တစ်ဦး ဖြစ်သည်။ လက်ရှိတွင် အမျိုးသားလွှတ်တော်တွင် ကချင်ပြည်နယ် မဲဆန္ဒနယ် အမှတ် ၇ ကိုယ်စားပြု၍ လွှတ်တော် ကိုယ်စားလှယ်အဖြစ် တာဝန်ထမ်းဆောင်လျက်ရှိသည်။ သူသည် အမျိုးသားဒီမိုကရေစီအဖွဲ့ချုပ် အဖွဲ့ဝင်ဖြစ်သည်။  

## ငယ်ဘဝနှင့်ပညာရေး 
ဦးဝင်းဇော်အား ကချင်ပြည်နယ်၊ မိုးညှင်းမြို့နယ်၊ နန့်မွန်ကျေးရွာတွင် မွေးဖွားခဲ့သည်။ အမျိုးသားယဉ်ကျေးမှုတက္ကသိုလ် (မန္တလေး) မှ ဝိဇ္ဇာဘွဲ့ (ပန်းချီ)၊ PGDA-Painting ဖြင့် ဘွဲ့ရရှိခဲ့သည်။ သူသည်သူ၏နေထိုင်မှုအတွက် ပန်းချီဆရာအဖြစ် လုပ်ကိုင်ခဲ့သည်။

## နိုင်ငံရေး 
သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။ ၂၀၁၅ ခုနှစ် အထွေထွေ ရွေးကောက်ပွဲတွင် သူသည် ကချင်ပြည်နယ် မဲဆန္ဒနယ်အမှတ် ၇ မှ ဝင်ရောက်ယှဉ်ပြိုင်ခဲ့ပြီး အမျိုးသားလွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။

## ကိုးကား 
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၈၂ မွေးဖွားသူများ
ကဏ္ဍ:မြန်မာ ပန်းချီဆရာများ
ထွန်းလင်း

**ဦးထွန်းလင်း** (၆ ဩဂုတ် ၁၉၄၈ မွေးဖွား) သည် မြန်မာနိုင်ငံသား နိုင်ငံရေးသမားတစ်ဦး ဖြစ်သည်။ သူသည် တနင်္သာရီတိုင်းဒေသကြီး မဲဆန္ဒနယ်အမှတ် ၃ ကိုယ်စားပြု၍ အမျိုးသားလွှတ်တော် ကိုယ်စားလှယ်အဖြစ် တာဝန်ထမ်းဆောင်လျက်ရှိသည်။ သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။  

## အစောပိုင်းဘဝ 
ဦးထွန်းလင်းကို ၁၉၄၈ ခုနှစ် ဩဂုတ်လ ၆ ရက်နေ့တွင် မြန်မာနိုင်ငံ ၊ တနင်္သာရီတိုင်းဒေသကြီး၊ သရက်ချောင်းမြို့နယ်၊ မင်းဒပ်ရွာတွင် မွေးဖွားခဲ့သည်။ သူသည် B.Sc (Mats), M.Sc (Q), B.Ed. ဘွဲ့များရရှိခဲ့သည်။  

## နိုင်ငံရေး 
၂၀၁၅ ခုနှစ် အထွေထွေ ရွေးကောက်ပွဲတွင် ဦးထွန်းလင်းသည် အမျိုးသားလွှတ်တော် ကိုယ်စားလှယ်နေရာအတွက် တနင်္သာရီတိုင်းဒေသကြီး မဲဆန္ဒနယ် အမှတ် ၃ မှ ဝင်ရောက်ယှဉ်ပြိုင်ခဲ့ရာ မဲအရေအတွက် ၃၄,၂၆၆ ဖြင့် အနိုင်ရ ရွေးကောက်ခံခဲ့ရသည်။  

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၄၈ မွေးဖွားသူများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
အာကာသယာဉ်မှူး

[thumb| [နာဆာ|နာဆာမှ အာကာသယာဉ်မှူး ဘရုစ် မက်ကန်းဒဲလ် ၂ သည်  ၁၉၈၄ ခုနှစ် STS-41-B လွန်းပျံ မစ်ရှင်အတွင်းလူစီးနင်းမောင်းနှင်နိုင်သည့် ယူနစ် ကို  ချဲလင်ဂျာ အပြင်ဘက်တွင် အသုံးပြုနေပုံ။ ]]
**အာကာသယာဉ်မှူး** ဆိုသည်မှာ လူစီးနင်း လိုက်ပါသည့် အာကာသယာဉ် ပရိုဂရမ် မှ လေ့ကျင့်သင်ကြားထားသော ပုဂ္ဂိုလ်ဖြစ်ပြီး အာကာသယာဉ် တွင် ကွပ်ကဲ မောင်းနှင်ရန် သို့မဟုတ်  အမှုထမ်းအဖြစ် တာဝန်ထမ်းဆောင်ရန် ဖြစ်သည်။ ထိုအသုံးအနှုန်းအား ပရော်ဖက်ရှင်နယ် အာကာသ ခရီးသွားသူများအတွက်သာ သုံးနှုန်းလေ့ ရှိသော်လည်း တစ်ခါတစ်ရံတွင် အာကာသ အတွင်း ခရီးသွားသော သိပ္ပံပညာရှင်များ၊ နိုင်ငံရေးသမားများ၊ စာနယ်ဇင်းသမားများနှင့် ခရီးသွား ဧည့်သည်များ အတွက် အသုံးပြုလေ့ ရှိသည်။  

၂၀၀၂ ခုနှစ်အထိ အာကာသယာဉ်မှူးများကို အစိုးရနှင့် ဆက်စပ်နေသာ စစ်တပ်မှသော်လည်းကောင်း၊ အရပ်ဘက် အာကာသအေဂျင်စီများမှ သော်လည်းကောင်း ကမကထပြု လေ့ကျင့်ခဲ့သည်။ ၂၀၀၄ ခုနှစ်တွင် ပုဂ္ဂလိကမှ ငွေကြေး စိုက်ထုတ်ထားသော ထားသော စပေ့ရှစ်ဝမ်း ၏ ကမ္ဘာပတ်လမ်းကြောင်း တစ်ဝက်တစ်ပျက် ပျံသန်းမှုနှင့်အတူ အာကာသယာဉ်မှူး အမျိုးအစားအသစ်ဖြစ်သော စီးပွားဖြစ်အာကာသယာဉ်မှူး များ ပေါ်ပေါက်လာခဲ့သည်။ 

## ကိုးကား
ကဏ္ဍ:သိပ္ပံဆိုင်ရာ အလုပ်အကိုင်များ
ကဏ္ဍ:အာကာသယာဉ်မှူးများ
အာဖရိက အမေရိကန် လူမျိုးများ

**အာဖရိက အမေရိကန်များ** (**အမေရိကန် လူမည်းများ** '***သို့မဟုတ် အာဖရို-အမေရိကန်များ ဟုလည်း ခေါ်ကြသည်။**)*'  သည် အမေရိကန် လူမျိုးစုအုပ်စု တစ်စု ဖြစ်ပြီး အာဖရိကရှိ လူမည်းတိုင်းရင်းသားအုပ်စုများမှ ဆင့်သက်လာကြသူများ ဖြစ်သည်။  ယေဘုယျအားဖြင့် ဤစကားစုသည် အမေရိကန်ပြည်ထောင်စုမှ လူမည်းကျွန် မျိုးဆက်မှ ဆင်းသက်လာသူများ ကိုရည်ညွှန်းသည်။    

အာဖရိကန်အမေရိကန်များသည် လူဖြူ များ၊ ဟစ်စပန်းနစ်နှင့်လက်တင်အမေရိကန်များ ပြီးလျှင် တတိယအကြီးဆုံးလူမျိုးစုဖြစ်ပြီး အမေရိကန်တွင်  ဒုတိယအကြီးဆုံး လူမျိုးအုပ်စု ဖြစ်သည်။  အများစုသော အာဖရိကန်အမေရိကန်များသည် လက်ရှိအမေရိကန်၏ နယ်နိမိတ်အတွင်းတွင် ကျွန်ဖြစ်ခဲ့သော လူမျိုးများ၏ မျိုးဆက်များဖြစ်သည်။   ပျမ်းမျှအားဖြင့် အာဖရိကန်အမေရိကန်များသည် အနောက်/အလယ်ပိုင်းအာဖရိက နှင့် ဥရောပ နွယ်ဖွားများ ဖြစ်ပြီး အချို့မှာမူ အမေရိကန် ဘိုးဘွားများမှ ဆင်းသက်လာခြင်း ဖြစ်သည်။  ယူအက်စ် သန်းခေါင်စာရင်းဗျူရို၏ အချက်အလက်များအရ အာဖရိကမှ ရွှေ့ပြောင်းနေထိုင်သူများသည် ယေဘုယျအားဖြင့် ၎င်းတို့ဘာသာ အာဖရိကန်အမေရိကန်ဟု မဖော်ပြကြပါ။ အာဖရိကမှ ပြောင်းရွှေ့လာသူ အများစု(≈95%)သည် ၎င်းတို့၏ သက်ဆိုင်သော လူမျိုးစုများအနေနှင့် သတ်မှတ်ဖော်ပြလေ့ ရှိကြသည်။  အချို့သော ကာရစ်ဘီယံ၊ အမေရိကအလယ်ပိုင်း နှင့် တောင်အမေရိက နိုင်ငံများမှ ပြောင်းရွှေ့လာသူများနှင့် ၎င်းတို့၏ သားစဉ်မြေးဆက်များသည် ထိုအသုံးအနှုန်းနှင့် မိမိကိုယ်ကို ဖော်ပြလေ့ မရှိပေ။  

အာဖရိကန် အမေရိကန်သမိုင်း သည် ၁၆ ရာစုတွင် စတင်ခဲ့သည်။ အနောက်အာဖရိကမှ လူများအား လက်တင် အမေရိကားသို့ ကျေးကျွန်အဖြစ် အတင်းအကြပ် ခေါ်ဆောင်သွားခဲ့ကြပြီး ၁၇ရာစုတွင် အနောက် အာဖရိကမှ ကျွန်များကို မြောက်အမေရိကရှိ အင်္ဂလိပ်တို့၏ ကိုလိုနီများသို့ ခေါ်ဆောင်သွားခဲ့ကြသည်။ အမေရိကန်ပြည်ထောင်စု တည်ထောင်ပြီးနောက် လူမည်းများအား ကျွန်အဖြစ် ဆက်လက်ထားရှိခဲ့ကြပြီး နောက်ဆုံးကျန်ရစ်သော ကျွန် ၄သန်းသည် ၁၈၆၅ ခုနှစ် ပြည်တွင်းစစ် အပြီးမှသာ ကျွန်အဖြစ်မှ လွတ်မြောက်ခဲ့သည်။  လူဖြူများသာလျှင် မြင့်မြင်သည် ဆိုသော အယူအဆများကြောင့် သူတို့ကို ဒုတိယတန်းစား နိုင်ငံသားများ အဖြစ် ဆက်ဆံခဲ့ကြသည်။ ၁၇၉၀ ခုနှစ် နိုင်ငံသားခံယူရေး အက်ဥပဒေသည် အမေရိကန်နိုင်ငံသား ခံယူရန် လူဖြူများကိုသာ ကန့်သတ်ထားပြီး အိမ်မြေ ပိုင်ဆိုင်သော လူဖြူအမျိုးသားများသာ မဲပေးနိုင်သည်။   ဤအခြေအနေများကို ပြန်လည်တည်ဆောက်ရေး၊ လူမည်းအသိုင်းအဝိုင်း ဖွံ့ဖြိုးလာခြင်း၊ အမေရိကန်၏ ကြီးမားသော စစ်ရေး ပဋိပက္ခ များတွင် ပါဝင်ခြင်း၊ လူမျိုးရေးခွဲခြားမှုကို ဖယ်ရှားခြင်းနှင့် နိုင်ငံရေးနှင့် လူမှုရေးလွတ်လပ်ခွင့်ကို ရှာဖွေသော လူထုအခွင့်အရေး လှုပ်ရှားမှုတို့ဖြင့် ပြောင်းလဲခဲ့သည်။ ၂၀၀၈ ခုနှစ်တွင် ဘားရက်အိုဘားမား သည် အမေရိကန်ပြည်ထောင်စု၏ သမ္မတအဖြစ် ရွေးကောက်တင်မြှောက်ခံရသည့် ပထမဆုံး အာဖရိကန်အမေရိကန် ဖြစ်သည် ။ 

## ကိုးကား
ကဏ္ဍ:အာဖရိကန်-အမေရိကန် ယဉ်ကျေးမှု
ကဏ္ဍ:အမေရိကန်ပြည်ထောင်စု လူမျိုးများ
ဘောလ်တစ်နိုင်ငံများ

**ဘောလ်တစ်နိုင်ငံများ** (ဘောလ်တစ်တိုင်းပြည်များ၊ ဘောလ်တစ် သမ္မတနိုင်ငံများ သို့မဟုတ် ရိုးရှင်းစွာ ဘောလ်တစ်များ) ဆိုသည်မှာ ဥရောပမြောက်ပိုင်း ဘောလ်တစ်ပင်လယ် အရှေ့ဘက် ကမ်းရိုးတန်းတွင် တည်ရှိသော အချုပ်အခြာ အာဏာပိုင်နိုင်ငံ ၃ ခုဖြစ်သော အက်စ်တိုးနီးယား၊ လတ်ဗီးယား နှင့် လစ်သူယေးနီးယား  နိုင်ငံတို့၏ အစုအဖွဲ့ကို ရည်ညွှန်းသုံးနှုန်းသော ပထဝီနိုင်ငံရေး အသုံးအနှုန်း ဖြစ်သည်။ အဆိုပါ အသုံးအနှုန်းကို ယဉ်ကျေးမှုရပ်ဝန်းများ၊ အမျိုးသားရေးလက္ခဏာ သို့မဟုတ် ဘာသာစကား အနေနှင့် မသုံးနှုန်းကြပေ။ အကြောင်းမှာ လတ်ဗီးယား နှင့် လစ်သူယေးနီးယား အများစုမှာ ဘောလ်တစ်လူမျိုးများ ဖြစ်သော်လည်း  အက်စတိုးနီးယား အများစုမှာ ဖင်းနစ်လူမျိုးများ ဖြစ်ကြသည် ။ အဆိုပါ သုံးနိုင်ငံသည် တရားဝင် ပြည်ထောင်စုတစ်ခု မဟုတ်သော်လည်း အစိုးရနှင့် ပါလီမန်ဆိုင်ရာ ပူးပေါင်းဆောင်ရွက်မှုများ ရှိကြသည်။  သုံးနိုင်ငံအကြား ပူးပေါင်းဆောင်ရွက်မှု၏ အရေးကြီးဆုံး ကဏ္ဍများမှာ နိုင်ငံခြားရေးနှင့် လုံခြုံရေးမူဝါဒ၊ ကာကွယ်ရေး၊ စွမ်းအင်နှင့်သယ်ယူပို့ဆောင်ရေး တို့ဖြစ်ကြသည်။   

သုံးနိုင်ငံစလုံးသည် နေတိုး ၊ ယူရိုဇုန် နှင့် OECD အဖွဲ့ဝင်များဖြစ်ပြီး ဥရောပသမဂ္ဂအဖွဲ့ဝင်များ လည်း ဖြစ်ကြသည်။ ၂၀၂၀ ခုနှစ်မှစ၍ အက်စ်တိုးနီးယား သည် ကုလသမဂ္ဂလုံခြုံရေးကောင်စီ တွင်အဖွဲ့ဝင်ဖြစ်လိမ့်မည်။ ဤသုံးနိုင်ငံစလုံးသည် ဝင်ငွေမြင့်မားသောစီးပွားရေး ရှိသော နိုင်ငံများအဖြစ် ကမ္ဘာ့ဘဏ်မှ သတ်မှတ်ထားပြီး အလွန်မြင့်မားသော လူသားဖွံ့ဖြိုးမှုညွှန်းကိန်း ကိုထိန်းသိမ်းထားနိုင်သည်။ 

## ကိုးကား
ကဏ္ဍ:ပထဝီဝင်
ဘာဘေးရီးယန်း

thumb| ၁၉ ရာစု ဟွန် လူမျိုးများကို ဘာဘေးရီးယန်းများအဖြစ်သရုပ်ဖော်ခဲ့သည်။
**ဘာဘေးရီးယန်း** ဆိုသည်မှာ မယဉ်ကျေးသာ သို့မဟုတ် ရှေးဦးစရိုက် အတိုင်း ဖြစ်သော လူ တို့ကို ဆိုလိုခြင်း ဖြစ်သည်။ အဆိုပါ သတ်မှတ်ချက်သည် ပုံမှန်အားဖြင့် လူကြိုက်များ ရေပန်းစားသော ပုံစံတစ်ခု အပေါ်တွင် အခြေတည်၍ ယေဘုယျအားဖြင့် သတ်မှတ်ခြင်း ဖြစ်သည်။ ဘာဘေးရီးယန်းများသည် မည်သည့်နိုင်ငံ အတွင်းတွင် မဆို ရှိနေနိုင်ပြီး လူအချို့က သူတို့အား ယဉ်ကျေးမှု နည်းပါးသည် သို့မဟုတ် စည်းကမ်းကျနမှု မရှိဟု သတ်မှတ်ကြခြင်း ဖြစ်သည်။ ထို့အတူ ရှေးဦးစရိုက်ဖြစ်သော ယဉ်ကျေးမှု ရှိသည့် အဖွဲ့များ (ဥပမာ နိုမက်ခေါ် ခြေသလုံးအိမ်တိုင်များ) သို့မဟုတ် လူမှုရေး အဆင့်အတန်း (ဥပမာ ဝရမ်းပြေးများ) ကို ခေါ်ဆို သတ်မှတ်ကြခြင်း ဖြစ်ပြီး နိုင်ငံ၏ အတွင်းနှင့် အပြင်တွင် ရှိနေနိုင်သည်။  

ဘာဘေးရီးယန်း ဆိုသော အင်္ဂလိပ် ဝေါဟာရသည်  မှဆင်းသက်လာသည်  *(barbaros* PL ။ βάρβαροι *barbaroi)* ။ ရှေးဟောင်း ဂရိ တွင် ဂရိစကား မပြောတတ်သူများနှင့် ဂန္ထဝင်ဂရိ ဓလေ့ထုံးစံများကို မလိုက်နာသူများအား ထိုအသုံးအနှုန်းကို အသုံးပြု ခေါ်ဆိုခဲ့ကြသည်။  ခုနှစ်တွင် ရှေးခေတ်ရောမ တွင် ထိုအသုံးအနှုန်းအား ရောမသား မဟုတ်သည့် လူမျိုးစုများ ဖြစ်သည့် ဂျာမန်များ၊ ကဲ့လူမျိုးများ၊ ဂေါလ်လူမျိုးများ၊ အိုင်ဘေးရီးယန်းများ၊ သရေးရှန်းများ၊ အီလီယန်းများ၊ ဘာဘာလူမျိုးများ နှင့် ဆာမာတီးယန်းများကို ရည်ညွှန်း သုံးနှုန်း ကြသည်။ အစောပိုင်း ခေတ်သစ်ကာလ နှင့် နောင်ပိုင်းတွင် ဘိုင်ဇင်တိုင်းဂရိ လူမျိုးတို့သည် တူရကီများအား နှိမ့်ချစွာ ခေါ်ဝေါ်သုံးနှုန်း လေ့ ရှိကြသည်။   

## ကိုးကား
ကဏ္ဍ:ဂျပန်ဘာသာစကား ပါဝင်သော ဆောင်းပါးများ
ကိုလုံး ကသီဒရယ် ဘုရားရှိခိုးကျောင်း

**ကိုလုံး ကသီဒရယ် ဘုရားရှိခိုးကျောင်း** (     တရားဝင်အမည်။ '**  , အင်္ဂလိပ်: **စိန့်ပီတာ''' ၏ ကက်သီဒါရယ် ဘုရားရှိခိုးကျောင်း) သည် ဂျာမနီ နိုင်ငံ မြောက် ရိုင်း-ဝက်စ်ဖေးလယား ရှိ  ကိုလုံးမြို့တွင် ရှိသော ကက်သလစ် ကသီဒရယ် ဘုရားရှိခိုးကျောင်း  တစ်ခု ဖြစ်သည်။ ထိုဘုရားကျောင်းသည် ကိုလုံး ၏ ဂိုဏ်းချုပ်ဘစ်ရှော့ ဘုန်းတော်ကြီး ကျောင်းထိုင်ရာနှင့် ကိုလုံး ဘစ်ရှော့လက်အောက် ဂိုဏ်းအုပ် ၏ အုပ်ချုပ်ရေး နေရာဖြစ်သည်။ ၎င်းသည် ဂျာမန် ကက်သလစ်ဘာသာ နှင့် ဂေါသစ် ဗိသုကာပညာ၏ ထင်ရှားသော အထိမ်းအမှတ် အဆောက်အဦး တစ်ခု ဖြစ်ပြီး ယူနက်စကိုမှ ကမ္ဘာအမွေအနှစ်နေရာ  အဖြစ် ၁၉၉၆ ခုနှစ်တွင် ကြေညာခဲ့သည်။  ၎င်းသည် ဂျာမနီနိုင်ငံ၏ လည်ပတ်သူ အများဆုံး အထင်ကရနေရာ ဖြစ်ပြီးတစ်နေ့လျှင်ပျမ်းမျှလူ ၂၀,၀၀၀ ကိုဆွဲဆောင်သည်။   မျှမြင့်သဖြင့် ဘုရာရှိခိုးကျောင်းသည် ကမ္ဘာပေါ်တွင် အမြင့်ဆုံး ထိပ်ချွန်နှစ်ခု ရှိသော ဘုရားရှိခိုးကျောင်းဖြစ်သည်။ ဥရောပ၌ အမ်း မင်စတာ ပြီးလျှင် ဒုတိယအမြင့်ဆုံးသော ဘုရားရှိခိုးကျောင်း ဖြစ်ပြီး  ကမ္ဘာပေါ်တွင် တတိယမြောက် အမြင့်ဆုံး ဘုရားရှိခိုးကျောင်း ဖြစ်သည်။  

## ကိုးကား 
ကဏ္ဍ:ဂျာမနီနိုင်ငံရှိ ကမ္ဘာ့အမွေအနှစ်နေရာများ
ကဏ္ဍ:ဝီကီဒေတာရှိ ကိုဩဒိနိတ်များ
ဘီလ်ဘော့ဒ် (မဂ္ဂဇင်း)

**ဘီလ်ဘော့ဒ် ()** သည်အမေရိကန်ဖျော်ဖြေရေး ရုပ်သံစာနယ်ဇင်းအမှတ်တံဆိပ်ဖြစ်၍ *ဘီလ်ဘော့ဒ်-ဟောလီးဝုဒ် သတင်းထုတ်ပြန်ရေး ရုပ်သံစာနယ်ဇင်းအုပ်စု* (Billboard-Hollywood Reporter Media Group) မှပိုင်ဆိုင်သည်။ ၎င်းအုပ်စုကို အဲလ်ဒရစ်ချ် စက်မှုလုပ်ငန်းစု(Eldridge Industries)မှ ပိုင်ဆိုင်သည်။ ဘီလ်ဘော့ဒ်သည် သတင်း၊ ရုပ်သံ၊ အမြင်၊ ဝေဖန်သုံးသပ်ချက်၊ ပွဲ၊ ဖက်ရှင် စသည်တို့ပါဝင်သော အကြောင်းအရာများကို ထုတ်ဝေသည်။ ဘီလ်ဘော့ဒ် လက်ရှိရေပန်းစားသောသီချင်းများ(၁၀၀)၊ ဂီတပုံစံမျိုးစုံမှ ရေပန်းအစားဆုံးသီချင်းများ၊ တေးအခွေများကို ခြေရာကောက်ထားသော ဘီလ်ဘော့ဒ် သီချင်းများ(၂၀၀) အပါအဝင် *ဘီလ်ဘော့ဒ် ဂီတအကဲဖြတ်ဇယား* (Billboard charts)များကြောင့် ထင်ရှားသည်။ ဘီလ်ဘော့ဒ်သည် ပွဲများကျင်းပခြင်း၊ ထုတ်ဝေရေးလုပ်ငန်းတစ်ခုပိုင်ဆိုင်ခြင်း၊ ရုပ်သံအစီအစဉ်အချို့တင်ဆက်ခြင်းတို့လည်း ဆောင်ရွက်သည်။

ဘီလ်ဘော့ဒ်ကို ၁၈၉၄တွင် ဝီလီယန် ဒေါ်နယ်လ်ဆန်(William Donaldson )နှင့် ဂျိမ်းစ် ဟနက်ဂန်(James Hennegan )တို့က စတင်တည်ထောင်ခဲ့သည်။ စတင်ချိန်၌ ဘီလ်ပိုစတာများအတွက် စာနယ်ဇင်းထုတ်ဝေခြင်းပုံစံအဖြစ် တည်ရှိခဲ့သည်။ နောက်ပိုင်းတွင် ဒေါ်နယ်လ်ဆန်က ဟနက်ဂန်၏ လုပ်ပိုင်ခွင့်ကို ဒေါ်လာ (၅၀၀)ဖြင့် ရယူနိုင်ခဲ့သည်။ (၂၀)ရာစု အစောပိုင်းတွင် ဘီလ်ဘော့ဒ်သည် ဆပ်ကပ်ပွဲများ၊ ပွဲလမ်းသဘင်များ၊ ဖော်ချွတ်ကပွဲများ (burlesque shows) စသည်တို့ကို လွှမ်းခြုံဖော်ပြခဲ့ပြီး နယ်လှည့်ဖျော်ဖြေရေးသမားများအတွက် စာပို့စနစ်ကိုလည်း တီထွင်ခဲ့သည်။ *ဘီလ်ဘော့ဒ်* သည် အကြွေစေ့ထည့်၍ သီချင်းဖွင့်သောစက် (jukebox)၊ ဓာတ်ပြားစက်(phonograph)၊ ရေဒီယိုများ အသုံများလာသည့်အခါ ဂီတလုပ်ငန်းပိုင်းသို့ ပို၍အာရုံစိုက်လာခဲ့သည်။ ၎င်းရေးသားတင်ပြသော ခေါင်းစဉ်အများအပြားကို အမျိုးမျိုးသော မဂ္ဂဇင်းများခွဲ၍ ထုတ်ဝေခဲ့သည်။ အကြောင်းမှာ ဘီလ်ဘော့ဒ်သည် ဂီတနယ်ဘက်ကို ပိုမိုအာရုံစိုက်နိုင်ရန်ဖြစ်၏။ ဒေါ်နယ်လ်ဆန် ၁၉၂၅တွင် ကွယ်လွန်၍ ဘီလ်ဘော့ဒ်သည် ၎င်းသားသမီးများနှင့် ဟနက်ဂန်၏သားသမီးများလက်ထဲရောက်ရှိခဲ့၏။ ၁၉၈၅တွင် ပုဂ္ဂလိကရင်းနှီးမြှပ်နှံသူများထံရောင်းချခဲကြပြီး ထိုအချိန်မှစ၍ အဖွဲ့အမျိုးမျိုးက ပိုင်ဆိုင်ခဲ့ကြသည်။

## ကိုးကား
ခင်ဌေးကြွယ်

**ဒေါ်ခင်ဋ္ဌေးကြွယ်** (၁၆ နိုဝင်ဘာ ၁၉၄၆ မွေးဖွား) သည် မြန်မာနိုင်ငံသား နိုင်ငံရေးသမားနှင့် နိုင်ငံရေး အကျဉ်းသားဟောင်း တစ်ယောက်ဖြစ်သည်။ လက်ရှိတွင် မွန်ပြည်နယ် လွှတ်တော် ကိုယ်စားလှယ်အဖြစ် ချောင်းဆုံမြို့နယ် ကိုယ်စားပြု တာဝန်ထမ်းဆောင်လျက်ရှိသည်။ သူမသည် ၁၉၉၀ ခုနှစ် အထွေထွေ ရွေးကောက်ပွဲတွင် ပြည်သူ့လွှတ်တော် ကိုယ်စားလှယ်အဖြစ် ၁၈,၃၀၇ မဲ (၈၀ ရာနှုန်းမဲ) ဖြင့် အနိုင်ရရှိခဲ့သော်လည်း တာဝန်ထမ်းဆောင်ခွင့် မရခဲ့ပေ။ 

သူမသည် အမှတ် (၃) တာမွေ အထက်တန်းကျောင်းတွင် တက်ရောက်ခဲ့ပြီး ၁၉၇၀ ခုနှစ်တွင် သတ္တဗေဒ ဘာသာရပ်ဖြင့် ရန်ကုန်ဝိဇ္ဇာသိပ္ပံတက္ကသိုလ်မှ ဘွဲ့ရရှိခဲ့သည်။ ၁၉၇၈ တွင် ရှေ့နေ အဖြစ် လုပ်ကိုင်ခဲ့သည်။  

## ကိုးကား 
ကဏ္ဍ:ရန်ကုန်တက္ကသိုလ် ကျောင်းသားဟောင်းများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၄၆ မွေးဖွားသူများ
ကဏ္ဍ:မြန်မာ့နိုင်ငံရေး အကျဉ်းသားများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ခင်မကြီး

ဒေါက်တာ**ခင်မကြီး** (၂၅ ဧပြီ ၁၉၅၂ မွေးဖွား) သည် မြန်မာနိုင်ငံသား နိုင်ငံရေးသမားနှင့် ဆရာဝန် တစ်ဦး ဖြစ်သည်။ သူမသည် လက်ရှိတွင် ကချင်ပြည်နယ် မဲဆန္ဒနယ် ၈ ကိုယ်စားပြု၍ အမျိုးသားလွှတ်တော် ကိုယ်စားလှယ်အဖြစ် ဆောင်ရွက်လျက်ရှိသည်။ သူမသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။  

## ငယ်ဘဝနှင့်ပညာရေး 
သူမကို ၁၉၅၂ ခုနှစ် ဧပြီလ ၂၅ ရက်နေ့တွင် မြန်မာနိုင်ငံ စစ်ကိုင်းတိုင်းဒေသကြီး ၊ မုံရွာမြို့တွင် မွေးဖွားခဲ့သည်။ မန္တလေးဆေးတက္ကသိုလ် မှ ဆေးပညာဘွဲ့ကို ရရှိခဲ့သည်။ 

## နိုင်ငံရေး 
သူမသည် အမျိုးသားဒီမိုကရေစီအဖွဲ့ချုပ် ပါတီဝင် ဖြစ်သည်။ ၂၀၁၅ ခုနှစ်အထွေထွေ ရွေးကောက်ပွဲတွင် အမျိုးသားလွှတ်တော် ကိုယ်စားလှယ်အဖြစ် ကချင်ပြည်နယ် မဲဆန္ဒနယ် အမှတ် ၈ မှ မဲအရေအတွက် ၂၅,၅၈၀ ဖြင့် အနိုင်ရပြီး ရွေးကောက်ခံခဲ့ရသည်။  

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၅၂ မွေးဖွားသူများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ဘီလ်ဘော့ဒ်ဇယား

**ဘီလ်ဘော့ဒ်ဇယား ()** သည် အမေရိကန်ပြည်ထောင်စုနှင့် အခြားနိုင်ငံများက တေးသီချင်းများ၊ တေးအခွေများ၏ လူကြိုက်များရေပန်းစားမှုကို အပတ်စဉ် စာရင်းဇယားရေးဆွဲ၍ ပြသသည်။ ဘီလ်ဘော့ဒ် (မဂ္ဂဇင်း)က ထိုရလဒ်များကို ထုတ်ဝေသည်။ ဘီလ်ဘော့ဒ် စီးပွားရေးလုပ်ငန်း (Billboard biz)သည် ဘီလ်ဘော့ဒ်ဇယား၏ အွန်လိုင်းနောက်တိုးလုပ်ငန်းခွဲဖြစ်ကာ ထပ်တိုးအပတ်စဉ်ဇယားများကို ထောက်ပံ့ပြသသည်။ နှစ်ကုန်ဇယားများကိုလည်း ပြသ၏ ။  ဇယားများသည် သီးသန့်ဂီတအမျိုးအစားများဖြစ်သော အာအန်ဘီ၊ ကန်းထရီး၊ ရော့ခ် နှင့် (လုပ်ကိုင်ရေးသားနိုင်သော)ဂီတအမျိုးအစားပုံစံအားလုံးကို ရည်စူးဖော်ပြနိုင်သည်။ သီချင်း/အခွေ ရောင်းအား၊ အင်တာနက်ပေါ်တွင်တိုက်ရိုက်နားဆင်မှုများ (streams) အသံလွှင့်ခြင်း (airplay) အရ ဇယားများကို အဆင့်အတန်းခွဲနိုင်ပါ၏ ။ အဓိကသီချင်းဇယားများဖြစ်သော *ရေပန်းစားသီချင်း (၁၀၀)* (Hot 100)မျိုးတွင် အထက်ပါအချက်အလက်သုံးခုကို ထည့်သွင်းတွက်ချက်၍ ဇယားပြုစုသည်။  *ဘီလ်ဘော့ဒ် (၂၀၀) အခွေဇယား* (Billboard 200) အတွက် အခွေရောင်းအားအပြင် အင်တာနက်ပေါ်တွင်တိုက်ရိုက်နားဆင်မှုနှင့် သီချင်းတစ်ပုဒ်ချင်းစီ၏ရောင်းအားကိုလည်း ထည့်သွင်းစဉ်းစားသည်။ 

အပတ်စဉ်ရောင်းအား နှင့် အပတ်စဉ်အင်တာနက်၌တိုက်ရိုက်နားဆင်မှု ဇယားကို သောကြာ-ကြာသပတေး အချိန်ဇယားစက်ဝန်းတစ်ခု၌ ၂၀၁၅ ဇူလိုင်လကတည်းက ထောက်လှမ်းစစ်ဆေးခဲ့ကြသည်။ ရေဒီယိုအသံလွှင့်သီချင်းဇယားကို တနင်္လာ-တနင်္ဂနွေ အချိန်ဇယားစက်ဝန်းတစ်ခုဖြင့် စစ်ဆေးပြုစုကြ၍ ဤဇယားများကို အင်္ဂါနေ့တိုင်း၌ ထုတ်ဝေဖော်ပြသည်။ 

## ကိုးကား
ရူဒါကီ ရိပ်သာလမ်း

thumb|ရူဒါကီ ရိပ်သာလမ်
thumb| ညအချိန်တွင်ရူဒါကီရိပ်သာလမ်း
thumb|ရူဒါကီ ရိပ်သာလမ်းဘေးစင်္ကြံ
**ရူဒါကီ ရိပ်သာလမ်း**( ၊ )သည် တာဂျစ်ကစ္စတန်နိုင်ငံ၏မြို့တော် ဒူရှန်ဘဲမြို့၏ အဓိကလမ်းမကြီးဖြစ်သည်။    ထိုလမ်းကို တာဂျစ်အမျိုးသားကဗျာဆရာ ရူဒီကီအားအစွဲပြု၍ မှည့်ခေါ်ထားခြင်း ဖြစ်သည် ။  ထိုလမ်းကို ဆိုဗီယက်ခေတ်တွင် **လီနင်ရိပ်သာလမ်း** ဟုလူသိများခဲ့ပြီး ဗလာဒီမီယာ လီနင် ၏ရုပ်တုကို ထားရှိခဲ့သည်။  ၁၉၉၂ ခုနှစ် နွေရာသီတွင်မှသာ ယခုအသုံးပြုနေသော လမ်းအမည်အား မှည့်ခေါ်ခဲ့ခြင်း ဖြစ်သည်။  

အဓိက အုပ်ချုပ်ရေးအဆောက်အအုံများနှင့် ယဉ်ကျေးမှုဆိုင်ရာအဖွဲ့အစည်းများသည် ဤလမ်းပေါ်တွင်တည်ရှိသည်။ 

## ကိုးကား
ခင်မောင်ဝင်း (နိုင်ငံရေးသမား၊ ဆရာဝန်)

ဒေါက်တာ**ခင်မောင်ဝင်း** (၂၅ မေ ၁၉၅၅ မွေးဖွား) သည် မြန်မာနိုင်ငံသား နိုင်ငံရေးသမားတစ်ဦး ဖြစ်ပြီး လက်ရှိတွင် အမျိုးသားလွှတ်တော် ကိုယ်စားလှယ်အဖြစ် တနင်္သာရီတိုင်းဒေသကြီး မဲဆန္ဒနယ် အမှတ် ၁၁ ကိုယ်စားပြု တာဝန်ထမ်းဆောင်လျက်ရှိသည်။ သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။   

## ငယ်ဘဝနှင့်ပညာရေး 
ဒေါက်တာခင်မောင်ဝင်းကို ၁၉၅၅ ခုနှစ် မေလ ၂၃ ရက်နေ့တွင် မြန်မာနိုင်ငံ ၊ ဓနုပဖြူမြို့နယ်၊ ဝါးဘိုးစုရွာ၌ မွေးဖွားခဲ့သည်။ သူသည် ရန်ကုန်ဆေးတက္ကသိုလ် မှ ဆေးပညာဘွဲ့ရရှိခဲ့သည်။ သူ၏ ယခင်အလုပ်အကိုင်မှာ ဆရာဝန်ဖြစ်သည်။  

## နိုင်ငံရေး 
၂၀၁၅ ခုနှစ် အထွေထွေ ရွေးကောက်ပွဲတွင် တနင်္သာရီတိုင်းဒေသကြီး မဲဆန္ဒနယ် အမှတ် ၁၁ မှ ၂၈,၂၆၄ မဲဖြင့် အမျိုးသားလွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။ သူသည် အမျိုးသားလွှတ်တော် တိုင်းရင်းသားရေးရာကော်မတီဝင် တစ်ဦးလည်းဖြစ်သည်။    

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၅၅ မွေးဖွားသူများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ကဏ္ဍ:အမျိုးသားလွှတ်တော် ကိုယ်စားလှယ်များ
ခင်မျိုးချစ် (နိုင်ငံရေးသမား)

**ဒေါ်ခင်မျိုးချစ်**သည် မြန်မာနိုင်ငံသား နိုင်ငံရေးသမားတစ်ဦး ဖြစ်ပြီး စစ်ကိုင်းတိုင်းဒေသကြီး လွှတ်တော် ကိုယ်စားလှယ်အဖြစ် ကန့်ဘလူမြို့နယ် မဲဆန္ဒနယ် အမှတ် ၁ ကိုယ်စားပြု၍ တာဝန်ထမ်းဆောင်လျက်ရှိသည်။ 

သူမသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။  

## နိုင်ငံရေးသမား 
၂၀၁၅ ခုနှစ် အထွေထွေ ရွေးကောက်ပွဲတွင် စစ်ကိုင်းတိုင်းဒေသကြီးလွှတ်တော် ကိုယ်စားလှယ်အဖြစ် ကန့်ဘလူမြို့နယ် မဲဆန္ဒနယ် အမှတ် ၁ မှ မဲအရေအတွက် ၃၆,၈၆၄ မဲဖြင့် ရွေးချယ်တင်မြှောက်ခြင်းခံရသည်။   

သူမသည် စစ်ကိုင်းတိုင်းဒေသကြီး လွှတ်တော်တွင်  အစိုးရ၏ အာမခံချက်များ၊ ကတိကဝတ်များနှင့် တာဝန်ခံချက်များ စိစစ်ရေးကော်မတီ၏ အတွင်းရေးမှူး ဖြစ်သည်။

## ကိုးကား 
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ခင်မောင်မြင့် (နိုင်ငံရေးသမား)

**ဦးခင်မောင်မြင့်** (၂၈ ဒီဇင်ဘာ ၁၉၅၁ မွေးဖွား) သည် မြန်မာနိုင်ငံသား နိုင်ငံရေးသမားတစ်ဦး ဖြစ်ပြီး၊ ကချင်ပြည်နယ် မဲဆန္ဒနယ် ၉ အတွက် အမျိုးသားလွှတ်တော် ကိုယ်စားလှယ် အဖြစ် ဆောင်ရွက်လျက်ရှိသည်။ သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။  

## ငယ်ဘဝနှင့်ပညာရေး 
ဦးခင်မောင်မြင့်ကို ၁၉၅၁ ခုနှစ် ဒီဇင်ဘာလ ၂၈ ရက်နေ့တွင် စစ်ကိုင်းတိုင်း၊ ကသာမြို့တွင်မွေးဖွားခဲ့သည်။ သူ၏ယခင်အလုပ်မှာကျောက်စိမ်းရောင်းဝယ်ခြင်း ဖြစ်သည်။ 

## နိုင်ငံရေး 
သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။ ၂၀၁၅ ခုနှစ်အထွေထွေ ရွေးကောက်ပွဲတွင် အမျိုးသားလွှတ်တော် ကိုယ်စားလှယ်အဖြစ် ကချင်ပြည်နယ် မဲဆန္ဒနယ် အမှတ် ၉ မှ ၃၀,၈၂၅ မဲဖြင့် အနိုင်ရ ရွေးကောက်ခံခဲ့ရသည်။။  

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၅၁ မွေးဖွားသူများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ခင်မောင်ဝင်း (နိုင်ငံရေးသမား)

**ဦးခင်မောင်ဝင်း** (၈ ဧပြီ ၁၉၅၈ မွေးဖွား) သည် မြန်မာနိုင်ငံသား နိုင်ငံရေးသမား တစ်ဦးဖြစ်ပြီး လက်ရှိတွင် စစ်ကိုင်းတိုင်းဒေသကြီး မဲဆန္ဒနယ် အမှတ် ၇ ကိုယ်စားပြု၍ အမျိုးသားလွှတ်တော် ကိုယ်စားလှယ်အဖြစ် တာဝန်ထမ်းဆောင်လျက်ရှိသည်။ သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။  

## ငယ်ဘဝနှင့်ပညာရေး 
ဦးခင်မောင်ဝင်းကို ၁၉၅၈ ခုနှစ် ဧပြီလ ၈ ရက်နေ့တွင် မြန်မာနိုင်ငံ၊ စစ်ကိုင်းတိုင်း၊ ဝန်းသိုမြို့နယ်၊ ပိန္နဲကုန်းရွာတွင် မွေးဖွားခဲ့သည်။ သူသည် ရွှေဘိုကောလိပ် မှ သိပ္ပံဘွဲ့နှင့် ရန်ကုန်တက္ကသိုလ် မှ မွေးမြူရေးအတတ်ပညာဒီပလိုမာကို ရရှိခဲ့သည်။ သူသည် ၁၉၉၈ ခုနှစ်တွင် NLD မြို့နယ် ဥက္ကဋ္ဌအဖြစ် တာဝန်ထမ်းဆောင်ခဲ့ပြီး ခရိုင်ညီလာခံကျင်းပရေးကော်မရှင် ဥက္ကဋ္ဌလည်း ဖြစ်သည်။ သူသည် တိုင်းအလုပ်အမှုဆောင် အဖြစ်လည်းကောင်း၊ တိုင်းသဘာဝထိန်းသိမ်းရေး ကော်မတီဥက္ကဋ္ဌအဖြစ်လည်းကောင်း တာဝန်ယူခဲ့သည်။ သူသည်ယခင်က ကျူရှင်ဆရာအဖြစ် လုပ်ကိုင်ခဲ့သည်။

## နိုင်ငံရေး 
သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။ ၂၀၁၅ ခုနှစ်အထွေထွေ ရွေးကောက်ပွဲတွင် အမျိုးသားလွှတ်တော် ကိုယ်စားလှယ်အဖြစ် စစ်ကိုင်းတိုင်းဒေသကြီး မဲဆန္ဒနယ် အမှတ် ၇ မှ ရွေးချယ်တင်မြှောက်ခြင်းခံခဲ့ရသည်။ 

## ကိုးကား 
ကဏ္ဍ:ရန်ကုန်တက္ကသိုလ် ကျောင်းသားဟောင်းများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ကဏ္ဍ:၁၉၅၈ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:အမျိုးသားလွှတ်တော် ကိုယ်စားလှယ်များ
ဇွန်သံစဉ်

**ဇွန်သံစဉ်** ( ၂၆ ဇွန် ၁၉၉၅ ခုနှစ်ဖွား)သည်  မြန်မာမော်ဒယ်၊ ဂီတပညာရှင်နှင့်သရဖူရရှိခဲ့သူ အလှမယ်တစ်ဦးဖြစ်သည်။ မယ်စကြဝဠာ မြန်မာ ၂၀၁၇ ပြိုင်ပွဲတွင် သရဖူရရှိခဲ့ပြီး မြန်မာနိုင်ငံကိုယ်စားပြု အလှမယ်အဖြစ် မယ်စကြဝဠာ ၂၀၁၇ အလှမယ်ပြိုင်ပွဲ အား ဝင်ရောက်ယှဉ်ပြိုင်ခဲ့သည်။

## အစောပိုင်းဘဝ 
ဇွန်သံစဉ်သည် ရန်ကုန်တွင် ရခိုင်တိုင်းရင်းသား မိသားစုမှ မွေးဖွားကြီးပြင်းခဲ့သည်။ သူမ၏အဖေသည် ရန်ကုန် နားနှာခေါင်းနှင့်လည်ချောင်းဆေးရုံမှ ဆရာ ဝန်တစ်ဦး ဖြစ်ပြီး သူမ၏အမေမှာအိမ်ရှင်မဖြစ်သည်။

## ပညာရေး 
ဇွန်သံစဉ်သည် မြန်မာစာပေနှင့် ရုပ်ရှင်အနုပညာဘွဲ့ နှစ်ခုလုံးအား အမျိုးသားယဉ်ကျေးမှုနှင့်အနုပညာတက္ကသိုလ်(ရန်ကုန်)မှ ရရှိခဲ့သည်။

## အလှမယ်ပြိုင်ပွဲ 
### မယ်စကြဝဠာမြန်မာ 
၂၀၁၆ ခုနှစ် အောက်တိုဘာလ ၆ ရက်နေ့တွင် ကျင်းပသော မယ်စကြဝဠာ မြန်မာ ၂၀၁၇  ပြိုင်ပွဲအား ဝင်ရောက်ယှဉ်ပြိုင်ခဲ့ပြီး ယခင်အလှမယ် ထက်ထက်ထွန်းမှ သရဖူဆုအား ချီးမြှင့်ပေးခဲ့သည်။ ။ သူမသည် မြန်မာနိုင်ငံ ကိုယ်စားပြု အလှမယ်အဖြစ် မယ်စကြဝဠာ ၂၀၁၇ ပြိုင်ပွဲ ပြိုင်ပွဲတွင် ဝင်ရောက်ယှဉ်ပြိုင်ခဲ့သည်။

### မယ်စကြဝဠာ ၂၀၁၇ 
သူမသည် မယ်စကြဝဠာ ၂၀၁၇ ပြိုင်ပွဲအား ဝင်ရောက်ယှဉ်ပြိုင်ခဲ့သော်လည်း ဆုရရှိခြင်း မရှိခဲ့ပေ။

## ကိုးကား 
## ပြင်ပလင့်များ 
* missuniversemyanmar။com 

ကဏ္ဍ:ရခိုင် တိုင်းရင်းသားများ
ကဏ္ဍ:မြန်မာ အလှမယ်များ
ကဏ္ဍ:ရန်ကုန်တက္ကသိုလ် ကျောင်းသားဟောင်းများ
ဖီးဘို ဘရိုင်ဆန်

**ဖီးဘို ဘရိုင်ဆန် ()** (ရောဘတ် ဖီးဘို ဘရိုင်ဆန်၊ ၁၉၅၁ ဧပြီ ၁၃ မွေးဖွား) သည် အမေရိကန် အာအန်ဘီ နှင့် ဆိုးလ်ဂီတ အဆိုတော်၊ တေးရေးသူဖြစ်၏ ။ အမေရိကန်ပြည်ထောင်စု၊ တောင်ကယ်ရိုလိုင်းနားပြည်နယ်၊ ဂရီးန်ဗစ်လ်မြို့ တွင်မွေးဖွားခဲ့သည်။ ဆိုးလ်ဘဲလက်ဒ်သီချင်းများ သီဆိုမှုများဖြင့် နာမည်ကျော်ကြားသည်။ မကြာခဏဆိုသလို အမျိုးသမီးတေးသံရှင်များနှင့် စုံတွဲသီဆိုလေ့ရှိသည်။ ဒစ်စနီ ရုပ်ရှင်ကားနှစ်ကားအတွက် သီချင်းများကို သီဆိုခဲ့သည်။ ဘရိုင်ဆန်သည် ဂရမ်မီဆု နှစ်ဆုကိုလည်းရရှိခဲ့သည်။

## ထွက်ရှိပြီးသော တေးအယ်လ်ဘမ်များ 
**Peabo* (1976)
**Reaching for the Sky* (1977)
**Crosswinds* (1978)
*''We're the Best of Friends* (Natalie Cole နှင့်အတူ) (1979)
**Paradise* (1980)
**Turn the Hands of Time* (1981)
**I Am Love* (1981)
**Don't Play with Fire* (1982)
**Born to Love* (Roberta Flackရနှင့်အတူ) (1983)
**Straight from the Heart* (1984)
**Take No Prisoners* (1985)
**Quiet Storm* (1986)
**Positive* (1988)
**All My Love* (1989)
**Can You Stop the Rain* (1991)
**Through the Fire* (1994)
**Peace on Earth* (1997)
**Unconditional Love* (1999)
**Christmas with You* (2005)
**Missing You* (2007)
* *Stand for Love'' (2018)

## ကိုးကား
ကဏ္ဍ:အမေရိကန် အမျိုးသား အဆိုတော်များ
ဘားလ်ဘက်ခ်မြို့

**ဘားလ်ဘက်ခ်မြို့** (  ),  အသံထွက်အမှန် **ဘားလဘက်ခ်**  (        , ဆီးရီးယား-အာရာမိုက် : ܒܥܠܒܟ) သည် လက်ဘနွန်နိုင်ငံ လစ်တနီမြစ်၏ အရှေ့ဘက် ဘက်ကာ တောင်ကြားတွင် တည်ရှိသော မြို့တစ်မြို့ဖြစ်ပြီး ဘေရွတ် ၏အရှေ့မြောက်ဘက်  ခန့် အကွာတွင် တည်ရှိသည်။ ၎င်းသည် ဘားလ်ဘက်ခ်-ဟာမယ်အုပ်ချုပ်ရေးဒေသ၏ မြို့တော် ဖြစ်သည်။  ဂရိနှင့် ရောမခေတ်တွင် ဘားလ်ဘက်ခ် ကို **ဟီလီယိုပိုလစ်** (  ,ဂရိ ဘာသာ "နေမြို့တော်") ဟုလည်း သိကြသည်။ ၁၉၉၈ တွင် ဘားလ်ဘက်ခ်မြို့၏ လူဦးရေသည် ၈၂,၆၀၈ ဦး ရှိပြီး အများစုမှာ ရှီအာ့မွတ်စလင်များ ဖြစ်ပြီး ကျန်သူများမှာ ဆွန်နီမူဆလင်များ နှင့် ခရစ်ယာန်များ ဖြစ်ကြသည်။  

၎င်းသည် ဘားလ်ဘက်ခ် ဘုရားကျောင်း အဆောက်အဦး အစုအဝေး တည်ရှိရာ နေရာဖြစ်ပြီး အကြီးဆုံးနှင့် အခမ်းနားဆုံး ရောမဗိမာန် အပျက်အယွင်းနှစ်ခု ဖြစ်သော ဘားကပ်စ် ဘုရားကျောင်းနှင့် ဂျူပီတာဘုရားကျောင်းတို့ ပါဝင်သည်။ ၎င်းကို ၁၉၈၄ ခုနှစ်တွင် ယူနက်စကိုမှ ကမ္ဘာ့အမွေအနှစ်နေရာ အဖြစ် သတ်မှတ်ခဲ့သည်။ 

## ကိုးကား
ကဏ္ဍ:လက်ဘနွန်နိုင်ငံရှိ ကမ္ဘာ့အမွေအနှစ်နေရာများ
ကဏ္ဍ:ဝီကီဒေတာရှိ ကိုဩဒိနိတ်များ
အန်းဂျာမြို့ ၊ လက်ဘနွန်

thumb| အန်းဂျာရှိအဓိကလမ်း
အန်းဂျာ ( "မဖြေရှင်းနိုင်ခြင်း သို့မဟုတ် စီးဆင်းနေသော မြစ်" အဓိပ္ပာယ်။     / ALA-LC : '''အန်နာ* ; Armenian    ), အား **ဟောအာ့ မူဆာ** (    / *ḤawshMūsá'') ဟုလည်း လူသိများပြီး လက်ဘနွန်နိုင်ငံ ဘီကာ ချိုင့်ဝှမ်း တွင်တည်ရှိသော မြို့တစ်မြို့ဖြစ်သည်။ လူဦးရေမှာ ၂,၄၀၀ ဖြစ်သည်။  စုစုပေါင်း ဧရိယာသည် စတုရန်း ကီလိုမီတာ နှစ်ဆယ် (၇.၇ စတုရန်းမိုင်) ခန့်ရှိသည်။ နွေရာသီတွင် လူဦးရေ ၃,၅၀၀ အထိ များပြားလာလေ့ ရှိပြီး အခြားနိုင်ငံများသို့ ပြန့်ကျဲ ထွက်ခွာသွားသော အာမေးနီးယား လူမျိုးများ ထိုနေရာသို့ ပြန်လည်ရောက်ရှိ လည်ပတ်ကြခြင်း ကြောင့် ဖြစ်သည်။ ရှေးခေတ်ကမ္ဘာတွင် ၎င်းကို ချော့ကစ် ဟုလူသိများခဲ့သည်။  

## ကိုးကား
ကဏ္ဍ:လက်ဘနွန်နိုင်ငံရှိ ကမ္ဘာ့အမွေအနှစ်နေရာများ
ရွှေကြာသိမ်စေတီ

ရွှေကြာသိမ်စေတီသည် မြောက်ဦးမြို့၏အနောက်ဘက်တွင်ရှိသော စေတီပုထိုး များစွာထဲမှ တစ်ဆူဖြစ်သည်။ ယခုအခါ ဂူတော်မှာလည်းပြိုကျခဲ့ပြီး အောက်ခြေနံရံသာ ကျန်တော့သည်။ ဘုရားကိုမိုးပြီး သိမ်ဆောက်လုပ်လှူဒါန်းထားသည်။ ဆင်းတုတော် ၈ပေ၈လက်မရှိသည်။ ရှေးအခါကလှပသော ကျောက်ဆစ်လက်ရာများရှိခဲ့ကြောင်း မှတ်တမ်းများတွင် တွေ့ရသည်။
## သမိုင်းကြောင်း
မြောက်ဦး မြို့တည်နန်းတည် မင်းစောမွန်(အေဒီ ၁၄၃၀-၁၄၃၂)၏ မိဖုရားကြီးမှောက်တော်မင်းသမီးအတွက် ဆောက်လုပ်ပေးခဲ့ခြင်းဖြစ်သည်။ ဤနေရာ ဤစံအိမ်တော်ကိုအမှီပြု၍ ၎င်းအနီးရှိ ကျောက်သားဂိတ်တံခါးကိုလည်း မှောက်တော်တံခါးဟုပင် ခေါ်ကြသည်။
နှစ်ပေါင်း၄၀ခန့်ကြာပြီးနောက် စံအိမ်တော်တွင်ပင် ဘစောဖြူဘုရင်(အေဒီ ၁၄၅၉-၁၄၈၂)၏ သမီးတော်တစ်ပါးဖြစ်သော စောရွှေကြာမင်းသမီးကို ဖွားတော်မူသည်။ စောရွှေကြာမင်းသမီးမှာ နောင်တွင်ရခိုင်မင်းသမီးဧချင်းအမည်ဖြင့် မြန်မာစာပေလောကတွင် ထင်ရှားခဲ့သည်။ ဧချင်းအဖွဲ့စံ မင်းသမီးကလေးပင်ဖြစ်သည်။
ခရစ်နှစ်(၁၄၇၁)ခုနှစ်တွင် မင်းသမီးစောရွှေကြာသည် မိမိမွေးဖွားနေထိုင်ခဲ့ရာ စံအိမ်တော်ရာတွင် စေတီတစ်ဆူနှင့် ဂူကြီးတစ်ခု ဆောက်လုပ်လှူဒါန်းခဲ့သည်။ ထိုစေတီ အလှူရှင် မင်းသမီး၏ နာမည်ကို စွဲပြု၍ ရွှေကြာသိမ်စေတီ (သို့မဟုတ်) ရွှေကြာသိမ်ဘုရားဟု ခေါ်တွင်ခဲ့သည်။

## ကိုးကား
ရခိုင်မဟာရာဇဝင်ကြီး(ထွန်းရွှေခိုင်[မဟာဝိဇ္ဇာ])

ကဏ္ဍ:ရခိုင်ပြည်နယ်ရှိ စေတီပုထိုးများ
ခွန်ဝင်းသောင်း

ဒေါက်တာ**ခွန်ဝင်းသောင်း** (၁၇ အောက်တိုဘာ ၁၉၅၆ မွေးဖွား) သည် မြန်မာနိုင်ငံသား နိုင်ငံရေးသမားနှင့် နိုင်ငံရေးအကျဉ်းသားဟောင်း တစ်ဦး ဖြစ်ပြီး၊ ကချင်ပြည်နယ် အမှတ် ၁၁ မဲဆန္ဒနယ်ကိုယ်စားပြု၍ အမျိုးသားလွှတ်တော် ကိုယ်စားလှယ်အဖြစ် တာဝန်ထမ်းဆောင်နေသည်။ သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။    

## ငယ်ဘဝနှင့်ပညာရေး 
ဒေါက်တာခွန်ဝင်းသောင်းကို ပဲခူးတိုင်း၊ ပဲခူးမြို့နယ်၊ အောင်မြေသာရွာ၌ ၁၉၅၆ ခုနှစ်အောက်တိုဘာလ ၁၇ ရက်နေ့တွင် မွေးဖွားခဲ့ပြီး ပအိုဝ်း လူမျိုးဖြစ်သည်။ သူသည် ရန်ကုန်မှ BVS (Rgn) ဘွဲ့ရရှိခဲ့သည်။ သူလည်း တိရစ္ဆာန်ဆေးကုဆရာဝန်တစ်ဦး ဖြစ်သည်။  

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၅၆ မွေးဖွားသူများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
ဘေးဘလော့စ်မြို့

**ဘေးဘလော့စ်မြို့** အား ဒေသအတွင်းတွင် **ဂျေဘေးမြို့** ဟု ခေါ်ကြပြီး ထရီပိုလီကောင်တီ အတွင်းတွင် **ဂျေးဘလက်** ဟု ခေါ်ကြကာ လက်ဘနွန်နိုင်ငံ မောင့်လက်ဘနွန်ပြည်နယ် အတွင်းရှိ အကြီးဆုံးမြို့ ဖြစ်သည်။ ထိုမြို့တွင် ဘီစီ ၈,၈၀၀ နှင့် ၇,၀၀၀ ကြားကပင် စတင်၍ လူများ နေထိုင်ကြသည်ဟု ယုံကြည်ကြပြီး ဘီစီ ၅,၀၀၀ ခုနှစ်ကတည်းက ယခုတိုင် လူတို့ နေထိုင်ကြသဖြင့် ကမ္ဘာပေါ်တွင် ယနေ့တိုင် လူတို့နေထိုင်ကြသော ရှေးအကျဆုံး နေရာများတွင် တစ်ခု အပါအဝင်ဖြစ်သည်။ယူနက်စကို မှ ကမ္ဘာ့အမွေအနှစ်နေရာ အဖြစ် သတ်မှတ်ထားသည်။
## ကိုးကား
တိုင်ယာမြို့ ၊ လက်ဘနွန်

**တိုင်ယာမြို့** သည် ရှေးခေတ်အချိန်ကတည်းက ယနေ့အထိ လူတို့ ဆက်တိုက်နေထိုင်ခဲ့သော မြို့များတွင် တစ်မြို့အပါအဝင်ဖြစ်သည်။ သို့သော်လည်း အလယ်ခေတ်က ရာစုနှစ် အချို့တွင် လူအနည်းငယ်သာ နေထိုင်ခဲ့သည်။ ၎င်းသည် အစောဆုံး ဖိုနီးရှန်း မက်ထရိုပိုလစ် မြို့တော် တစ်ခုဖြစ်ပြီး ဒဏ္ဍာရီလာ ယူရိုပါ နတ်သမီး၊ သူမ၏ အစ်ကို ကက်ဒမတ်စ် နှင့် ဖီးနစ်တို့ မွေးဖွားရာဟု ဆိုကြပြီး ကာသေ့တိုင်းပြည်ကို တည်ထောင်သူ ဒီဒို (အယ်လစ်ဆာ) မွေးဖွားရာ နေရာလည်း ဖြစ်သည်။ မြို့တော်အတွင်း တိုင်ယာ ဟစ်ပိုဒရုန်း အပါအဝင် ရှေးခေတ်က နေရာ အမြောက်အမြား ရှိပြီး တစ်မြို့လုံးအား ယူနက်စကို၏ ကမ္ဘာ့အမွေအနှစ်နေရာ အဖြစ် ၁၉၈၄ ခုနှစ်တွင် သတ်မှတ်စာရင်းသွင်းခဲ့သည်။  သမိုင်းပညာရှင် အားနပ်စ် ရီနန်က "*သင့်အနေနှင့် တိုင်ယာအား မြို့ပျက်ဟု ခေါ်နိုင်သလို အပျက်အစီးကြားမှ တည်ဆောက်ထားသောမြို့ဟုလည်း ခေါ်နိုင်သည်။*" ဟု ဆိုသည်။

ယနေ့ခေတ်တွင် တိုင်ယာသည် လက်ဘနွန်နိုင်ငံတွင် ဘေရွတ်မြို့၊ ထရီပိုလီမြို့၊ အလေးမြို့နှင့် ဆီဒုံမြို့တို့ပြီးလျှင် ပဉ္စမမြောက် အကြီးဆုံးမြို့ဖြစ်သည်။၎င်းသည် တောင်ပိုင်းပြည်နယ် အတွင်းတွင် တိုင်ယာခရိုင်၏ မြို့တော်ဖြစ်သည်။ ၂၀၁၆ ခုနှစ်တွင် တိုင်ယာမြို့ပြ ဒေသ၌ လူဦးရေ ခန့်မှန်းခြေအားဖြင့် ၂၀၀,၀၀၀ ဦး ရှိပြီး ဒုက္ခသည်များလည်း အပါအဝင် ဖြစ်သည်။ 

## ကိုးကား
ကွီဗက်မြို့ဟောင်း

**ကွီဗက်မြို့ဟောင်း** သည် ကနေဒါနိုင်ငံ ကွီဗက်ပြည်နယ် ကွီဗက်စီးတီးတွင် တည်ရှိသော သမိုင်းဝင် ရပ်ကွက်တစ်ခု ဖြစ်သည်။ အထက်မြို့ (ပြင်သစ်: အော့တ်ဗေးလ်) နှင့် အောက်မြို့ (ပြင်သစ်: ဘတ်စ်ဘေးလ်) ဟူသော နေရာနှစ်ခု ပါဝင်ပြီး ယူနက်စကို မှ ကမ္ဘာ့အမွေအနှစ်နေရာ အဖြစ် သတ်မှတ်ထားသော နေရာ ဖြစ်သည်။ ကွီဗက်မြို့ဟောင်းသည် ဗြုစ်-ကွီဗက်-ကက်ပ်-ဘလန့်-ကောလင်း ပါလီမန် ရပ်ကွက်၏ တစိတ်တပိုင်းဖြစ်ပြီး လာ စိုက်-လီမွိုင်လို မြို့နယ် အတွင်းတွင် တည်ရှိသည်။

ထိုအရပ်အား အများအားဖြင့် မြို့ဟောင်း၊ ကွီဗက်မြို့ဟောင်း ဟု ခေါ်ဝေါ်လေ့ ရှိကြသည်။ တစ်ခါတစ်ရံတွင် လက်တင်ရပ်ကွက်ဟုလည်း ခေါ်လေ့ရှိသော်လည်း လက်တင်ရပ်ကွက်ဆိုသည်မှာ လာဗဲတက္ကသိုလ်၏ မူလနေရာ ဖြစ်ခဲ့သော ဆီမီနဲ ဒီ ကွီဗက် အရပ် ပတ်ဝန်းကျင်ကို ခေါ်ဆိုကြခြင်း ဖြစ်သည်။

## ကိုးကား
ရာသီဥတုခွဲခြားခြင်း

thumb|350x350px| Leslie Holdridge ၏ဘဝဇုန်ခွဲခြားသတ်မှတ်ခြင်းစနစ်သည်ပုံမှန်အားဖြင့်ရာသီဥတုခွဲခြားခြင်းစနစ်ဖြစ်သည်။
**ရာသီဥတုခွဲခြားခြင်းစနစ်များသည် ကမ္ဘာ့**ရာသီဥတု ကို ခွဲခြားရန်နည်းလမ်းများ ဖြစ်သည်။ ရာသီဥတုအမျိုးအစားသည် ဇီဝဗေဒဆိုင်ရာ အမျိုးအစားများနှင့်နီးကပ်စွာ ဆက်နွယ်နေနိုင်သည်၊ ရာသီဥတုသည် ဒေသတစ်ခုအတွင်းရှိ ဇီဝဗေဒဆိုင်ရာသက်ရောက်မှုများ  အပေါ် အဓိကသက်ရောက်သည်။ လူကြိုက်အများဆုံး ခွဲခြားမှု အစီအစဉ်မှာ ကော့(ခ်)ပန်ရာသီဥတုခွဲခြားမှု အစီအစဉ် ဖြစ်ပါတယ်။  

ရာသီဥတုခွဲခြားခြင်းစနစ်များတွင် - 

* အပူချိန်အညွှန်းကိန်း 
* Alisov ရာသီဥတုခွဲခြား 
* Berg ရာသီဥတုခွဲခြား 
* Köppenရာသီဥတုခွဲခြား 
* Holdridge ဘဝဇုန်ခွဲခြား 
* Lauer ရာသီဥတုခွဲခြား 
* Strahler ရာသီဥတုခွဲခြား 
* Thornthwaite ရာသီဥတုခွဲခြား 
* Trewartha ရာသီဥတုခွဲခြား 
* Troll ရာသီဥတုခွဲခြား 
* Vahl ရာသီဥတုခွဲခြား 

## ကြည့်ရှုပါ 
* ဂေဟဗေဒမြေယာခွဲခြား 
* Ecozone 
* ပထဝီဝင်ဇုန် 
* မာကျောဇုန်
အစ်ဂွါဇူး အမျိုးသားဥယျာဉ်

**အစ်ဂွါဇူး အမျိုးသားဥယျာဉ်** သည် အာဂျင်တီးနားနိုင်ငံ တွင် ရှိသော အမျိုးသားဥယျာဉ် တစ်ခု ဖြစ်ပြီး အာဂျင်တီးနား မက်ဆိုပိုတေးမီးယားဒေသ အတွင်းရှိ မစ်ဆီယိုးနေ့စ်ပြည်နယ် မြောက်ပိုင်း အစ်ဂွါဇူး ခရိုင်တွင် တည်ရှိသည်။ အကျယ်အဝန်းအားဖြင့် ၂၆၁ စတုရန်းမိုင် (၆၇၇ စတုရန်း ကီလိုမီတာ) မျှ ကျယ်ဝန်းသည်။
## ကိုးကား
မာနရေကန် အမျိုးသားဥယျာဉ်

**မာနရေကန် အမျိုးသားဥယျာဉ်** သည် ဇင်ဘာဘွေ မြောက်ပိုင်းရှိ  ၂၁၉,၆၀၀ ဟက်တာ မျှရှိသော တောရိုင်းတိရစ္ဆာန် ထိန်းသိမ်းစောင့်ရှောက်ရေး ဧရိယာနှင့် အမျိုးသားဥယျာဉ် ဖြစ်သည်။  ၎င်းသည် ဇင်ဘာဘွေ ရှိ ဇမ်ဘီဇီမြစ် ၏အောက်ပိုင်းဒေသဖြစ်ပြီး မိုးရာသီ တိုင်းတွင် ရေလွှမ်းလွင်ပြင်များ သည် ကျယ်ပြန့်၍ လှပသော ရေကန်များ ဖြစ်လာသည်။ ရေကန်များ တဖြည်းဖြည်း ခန်းခြောက်၍ ရေနည်းလာသည်နှင့်အမျှ ဒေသသည် ကြီးမားသော တိရစ္ဆာန်အမြောက်အမြားကို ရေရှာဖွေရန် ဆွဲဆောင်သဖြင့် ၎င်းသည် အာဖရိက ၏ကျော်ကြားသော တောလိုက်တိရစ္ဆာန် ကြည့်ရှုသည့် ဒေသတစ်ခု ဖြစ်လာသည်။ 

အဆိုပါ ဥယျာဉ်သည် ဆာပီ တောလှည့်ဒေသ (၁၁၈,၀၀၀ ဟက်တာ) နှင့် ချီဝိုး တောလှည့်ဒေသ (၃၃၉,၀၀၀ ဟက်တာ)  တို့နှင့်အတူ တွဲဖက်. (339,000 ဟက်တာ) ၍ ယူနက်စကို ၏ ကမ္ဘာ့အမွေအနှစ်နေရာ အဖြစ် ၁၉၈၄ ခုနှစ်တွင် တစ်ပေါင်းတည်း (စုစုပေါင်း ၆၇၆,၀၀၀ ဟက်တာ) သတ်မှတ်ခဲ့သည်။  အဆိုပါ မာနာရေကန်ဒေသ အား အပြည်ပြည်ဆိုင်ရာ အရေးပါသော ရမ်ဆာ စိုစွတ်မြေ အဖြစ် ၂၀၁၃ ခုနှစ် ဇန်နဝါရီ ၃ ရက်တွင် သတ်မှတ်ခဲ့သည်။  
## ကိုးကား
ကဏ္ဍ:ဝီကီဒေတာရှိ ကိုဩဒိနိတ်များ
ကဏ္ဍ:ဇင်ဘာဘွေနိုင်ငံရှိ ကမ္ဘာ့အမွေအနှစ်နေရာများ
အဲရစ် ကလဲ့ပ်တန်

**အဲရစ် ပက်ထရစ် ကလဲ့ပ်တန် ()** (မွေးဖွား : ၁၉၄၅-မတ်လ-၃၀) သည် အင်္ဂလိပ် ရော့ခ်ဂီတ နှင့် ဘလူးစ်ဂီတ ဂစ်တာတီးခတ်သူ၊ အဆိုတော်၊ သီချင်းရေးသူ တစ်ဦးဖြစ်၏။ ရော့ခ်အန်ရိုးလ်ဂုဏ်ပြုချီးမြှောက်မှု (Rock and Roll Hall of Fame) သုံးကြိမ်ချီးမြင့်ခံရသည့် တစ်ဦးတည်းသောပုဂ္ဂိုလ်လည်းဖြစ်သည်။ ပထမအကြိမ်သည် တစ်ကိုယ်တော်အဆိုတော်အနေဖြင့်ဖြစ်၍ ဒုတိယအကြိမ်မှာ the Yardbirds တီးဝိုင်းအဖွဲ့ဝင်အဖြစ်၊ နောက်ဆုံးအကြိမ်မှာ Cream တီးဝိုင်းဖြင့် ဖြစ်လေသည်။ သမိုင်းတွင် အရေးပါဆုံးနှင့် လွှမ်းမိုးမှုအရှိဆုံး ဂစ်တာသမားတစ်ဦးအဖြစ် ကလဲ့ပ်တန်ကို ရည်ညွှန်းဖော်ပြကြသည်။  ကလဲ့ပ်တန် အား ရိုးလင်းစတုန်းမဂ္ဂဇင်းက ထိပ်တန်းဂစ်တာသမား(၁၀၀) တွင် ဒုတိယမြောက်အဆင့် ၊ ဂစ်ဆန်(Gibson) က ထိပ်တန်းဂစ်တာသမား(၅၀)တွင် အဆင့်(၄)  အဖြစ်သတ်မှတ်ဖော်ပြခဲ့ကြသည်။ ၂၀၀၉တွင် တိုမ်းစ်မဂ္ဂဇင်းက အကောင်းဆုံးအီလက်ထရစ်ဂစ်တာသမား(၁၀) တွင် အဆင့်(၅)ဟုလည်းဖော်ပြခဲ့သည်။ 

၁၉၆၀နှစ်များ အလယ်လောက်တွင် ကလဲ့ပ်တန် သည် the Yardbirds တီးဝိုင်းမှထွက် John Mayall & the Bluesbreakers တီးဝိုင်းနှင့်အတူ တီးခတ်ခဲ့သည်။ Mayall မှထွက်ပြီးလျှင်ပြီးခြင်း power trio Cream ဝိုင်းကို ဒရမ်သမား ဂျင်းဂျား ဘေးကာ (Ginger Baker)၊ ဘေ့စ်ဂစ်တာသမား ဂျက် ဘရုစ် (Jack Bruce ) တို့နှင့်အတူ တည်ထောင်ပြီး အများလက်ခံယုံကြည်နိုင်လောက်သော ဘလူးစ်ဂီတကို လက်တန်းတီးခတ်ခြင်း ဘလူးစ်အခြေခံ ဆိုက်ကယ်ဒက်လစ်ပေါ့ပ်ကို ဟန်ပါပါတီးခတ်နိုင်ခြင်းတို့ ပြုခဲ့သည်။  Cream တီးဝိုင်းကွဲပြီးနောက် ဘလူးစ်ရော့ခ် အဖွဲ့ Blind Faith ကို ဘေးကာ၊ စတိဗ် ဝင်းဝုဒ်၊ ရစ်ခ် ဂရက်ချ် တို့နှင့် ထောင်သည်။ ကလဲ့ပ်တန်၏ တစ်ကိုယ်တော် အဆိုသမားဘဝကို ၁၉၇၀နှစ်များ၌ စတင်ခဲ့၍ ၎င်း၏လက်ရာများသည် J. J. Cale ၏ မဲလိုးဟန်၊ ဘော့မာလေ (Bob Marley) ၏ ရက်ဂေးဟန်များ ပါဝင်သည်။ မာလေ၏ *ရဲကို သေနတ်နဲ့ပစ်ခဲ့တယ်* (I Shot the Sheriff) သီချင်းကို ပြန်လည်ဆို၍ ၎င်းပုံစံသည် ရက်ဂေးဂီတကို ဈေးကွက်၌ တွင်ကျယ်စေရန် အထောက်အကူဖြစ်စေခဲ့၏။  ၎င်းသီဆိုမှုများအနက်က လေလာ (Layla)ကို Derek and the Dominos အဖွဲ့နှင့် အသံသွင်း၍ ရောဘတ် ဂျွန်ဆန်၏ လမ်းဆုံ (Crossroads)သီချင်းကို Cream တီးဝိုင်းနှင့် ပြန်လည်သီဆို အသံသွင်းခဲ့သည်။ သားဖြစ်သူ Conor ၁၉၉၁ ၌ သေဆုံးပြီးနောက် ကလဲ့ပ်တန်၏ ပူဆွေးသောကကို *ကောင်းကင်ဘုံမှမျက်ရည်စက်များ* (Tears in Heaven) သီချင်းတွင် ဖော်ပြထားခဲ့သည်။ ၎င်း၏ Unplugged အခွေတွင် ပါဝင်ခဲ့၏။

ကလဲ့ပ်တန်သည် ဂရမ်မီဆု နှင့် ဘရစ်ဆု (၁၈)ဆုရရှိသူဖြစ်ကာ ဂီတလောကကို ထင်ရှားထူးချွန်စွာ အကျိုးပြုခဲ့သည်။ ၂၀၀၄ တွင် ဂီတလုပ်ဆောင်မှုများအတွက် ဘက်ကင်ဟမ်နန်းတော်တွင် CBE ဘွဲ့ဖြင့် သူကောင်းပြုခြင်းခံရသည်။  ဗြိတိသျှ တေးရေးဆရာ၊ တေးဖွဲ့သူ၊ စာရေးဆရာများ အကယ်ဒမီအဖွဲ့မှ Ivor Novello Award ဆုလေးဆုရရှိခဲ့၍ ထိုအထဲတွင် တစ်သက်တာအောင်မြင်မှုဆုလည်းပါဝင်သည်။ တစ်ကိုယ်တော်အဆိုသမားတစ်ဦးအဖြစ် ကမ္ဘာအနှံ့ တေးသီချင်းအချပ်ရေ သန်း(၁၀၀)ကျော်ရောင်းချရမှုကြောင့် တေးသီချင်း/အခွေ ရောင်းအားအကောင်းဆုံးအနုပညာရှင်များအနက် တစ်ဦးလည်းဖြစ်သည်။  ၁၉၉၈ ၌ အရက်၊ ဆေးစွဲရာမှ ပြန်လည်နလန်ထူလာသော ကလဲ့ပ်တန်သည် လမ်းဆုံဌာန (Crossroads Centre) ကို အန်းတီးဂွါကျွန်း (Antigua) တွင် တည်ထောင်ခဲ့၍ ဆေးသုံးသူအား ပြန်လည်ထူထောင်ရေးအတွက် ဆေးပညာပိုင်းဆိုင်ရာ ပံ့ပိုးမှုတစ်ခုဖြစ်သည်။

## ထွက်ရှိပြီးသော တေးအယ်လ်ဘမ်များ
### တစ်ကိုယ်တော် စတူဒီယို အခွေများ
### ပူးတွဲခွေများ
**Riding with the King]]* (B.B. King နှင့်အတူ) (2000)
**The Road to Escondido* (J. J. Cale နှင့်အတူ) (2006)

## ကိုးကား
ကဏ္ဍ:အင်္ဂလိပ် အမျိုးသား အဆိုတော်များ
ကဏ္ဍ:အင်္ဂလိပ် အဆိုတော်များ
ကဏ္ဍ:အင်္ဂလိပ် ဂီတပညာရှင်များ
ခင်ဇော်ဦး

**ဦးခင်ဇော်ဦး** (၂၇ ဇွန် ၁၉၆၆ မွေးဖွား) သည် မြန်မာနိုင်ငံသား နိုင်ငံရေးသမားတစ်ဦးဖြစ်ပြီး လက်ရှိတွင် အမျိုးသားလွှတ်တော် ကိုယ်စားလှယ်အဖြစ် မွန်ပြည်နယ် မဲဆန္ဒနယ်အမှတ် ၃ ကိုယ်စားပြု၍ တာဝန်ထမ်းဆောင်လျက်ရှိသည်။ သူသည် အမျိုးသားဒီမိုကရေစီအဖွဲ့ချုပ် ပါတီဝင်ဖြစ်သည်။   

## ငယ်ဘဝနှင့်ပညာရေး 
ဦးခင်ဇော်ဦးကို ၁၉၆၆ ခုနှစ် ဇွန်လ ၂၇ ရက်နေ့တွင် မွန်ပြည်နယ်၊ ကျိုက်မရောမြို့နယ်၊ ညောင်ပင်ဆိပ်ရွာ၌ မွေးဖွားခဲ့သည်။ မော်လမြိုင်တက္ကသိုလ်မှ သိပ္ပံဘွဲ့ရရှိခဲ့သည်။  

## နိုင်ငံရေး 
သူသည် အမျိုးသားဒီမိုကရေစီအဖွဲ့ချုပ် ပါတီဝင်တစ်ဦး ဖြစ်သည်။ ၂၀၁၅ ခုနှစ် အထွေထွေ ရွေးကောက်ပွဲတွင် အမျိုးသားလွှတ်တော် ကိုယ်စားလှယ်အဖြစ် မွန်ပြည်နယ် မဲဆန္ဒနယ် အမှတ် ၃ မှ မဲအရေအတွက် ၂၁,၉၄၂ မဲဖြင့် ရွေးကောက်ခံခဲ့ရသည်။

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၆၆ မွေးဖွားသူများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ